Ποιοί ήχοι είναι ιστορικά και αισθητικά "ἡμέτεροι"; | Page 2 | Ψαλτολόγιον (Psaltologion)\nΠοιοί ήχοι είναι ιστορικά και αισθητικά "ἡμέτεροι";\n...Μια κλίμακα που μας έχει παραδοθεί και ως "όμοιες διφωνίες", δηλ. ουσιαστικά κατά τρίχορδο σύστημα, κάτι που εξ όσων γνωρίζω αποτελεί "ῥωμαίικη" μοναδικότητα (που εξ αιτίας λανθασμένων ιστορικών επιλογών, σχεδόν απωλέσαμε).\nΘέλω εδώ να το τονίσω αυτό που είπε ο κος Συμεωνίδης γιατί είναι αρκετά σημαντικό!!!\nΗ μεσότητα είναι η αρετή και εκφράζεται μοναδικά στην ελληνική φιλοσοφία, στην χριστιανική παράδοση και στη ρωμαίικη μουσική μας! Ο δεύτερος ήχος είναι ο πιο διαδεδομένος ήχος στην λειτουργική τάξη της εκκλησίας μας από τα αρχαία χρόνια ("Φως ιλαρόν", Τρισάγιος ύμνος, λειτουργικά, απολυτίκια κοκ). Η Θεία Λειτουργία σαν συνέχεια του αρχαίου δράματος χρησιμοποιεί τους ίδιους τρόπους καλιτεχνικής έκφρασης αυτής, της διδασκαλίας της αρετής. Εκφράζεται με τον Λύδιο τρόπο, τον δεύτερο ήχο ο οποίος είναι χαραγμένος σε κάθε εκφώνηση σε κάθε ανάγνωσμα των εκκλησιαστικών κειμένων!\nΔεν ελεγαν αυτο το πραγμα οι αρχαιοι Ελληνες μουσικοι, δεν εννοούσαν κατι τέτοιο. Δεν πρόκειται για φιλοσοφική ανάλυση, δεν προκειται γενικα για αναλυση. Πρόκειται για μουσικη κατάταξη. Στη καταταξη αυτη οι ονομασιες Δωριος, Λυδιος, Φρύγιος δεν ειναι οι γνωστοι άγνωστοι ηχοι (τροποι) με τα ιδια ονοματα, αλλα κατι αλλο. Γιατι αλλιως θα νομισει κανεις οτι οι Αρχαιοι Ελληνες δέχονταν (ή ειχαν άρχικά) μονο τρεις ήχους, πραγμα που δεν ισχυσε ποτέ.\nΕνα ερωτημα προς οσους δεχονται τετοιου ειδους αντιστοιχίσεις, για να καταλαβω κι εγω τι θέλουν να πούνε. Ποιον απο τους εννιά φρύγιους τρόπους της αρχαιας ελληνικής μουσικης αντιστοιχούν με ποιον απο τους τέσζσερις τριτους ηχους της εκκλησιαστικής βυζαντινής;\nΤο παράδειγμα φρυγιος - τριτος ειναι απλως ενδεικτικο. Το ερωτημα μπορει να διατυπωθει σχεδον το ιδιο και για τις αλλες αντιστοιχίσεις, ή αν πουμε Λύδιος - τρίτος, που ειδα σε επομενο μήνυμα, ή αλλους συνδυασμούς.\nΚαι μια επεξηγηση. Μην παρεξηγησει κανεις που κανω λογο εδω για τεσσερις τρίτους ήχους. Δεν ξερω πώς αλλιως να εκφρασω το ερωτημα. Ας θεωρηθει σαν τεχνικη ορολογια για τις αναγκες της αντιστοίχησης, και οχι σαν διαλυση της εκκλησιαστικης οκτωηχίας.\nΑναφέρομαι στη δώριο, λύδιο και φρύγιο αρμονία. Οι τρόποι είναι πιο πολλοί: δώριος, ιάστιος, αιόλιος,υπερλύδιος κλπ οι οποίοι είναι υποδιαιρέσεις αυτών των τριών ομάδων. Επίσης σήμερα έχουμε τις λεγόμενες χρόες και τους κλάδους των ήχων.\nΈνας από τους "τέσσερις τρίτους" μιας και ανέφερες τον φρύγιο είναι και η γνωστή περίπτωση του πενταφώνου φθορικώς πλαγίου του πρώτου, ο οποίος ακολουθεί το δια τεσσάρων σύστημα που συνηθίζεται στην φρύγιο αρμονία.\nΠλατυάσαμε και φύγαμε από το θέμα μας όμως\n...Αυτο ομως δεν απανταει στο ερωτημά μου. Ποιον απο τους εννιά φρύγιους τρόπους της αρχαιας ελληνικής μουσικης αντιστοιχούν με ποιον απο τους τέσζσερις τριτους ηχους της εκκλησιαστικής βυζαντινής; ...\nΔεν μου αρέσει ο τρόπος του Quiz...\nΌτι έχεις να πείς να το λές με στοιχεία και βιβλιογραφία. Αυτά που λέω δεν τα βγάζω από το κεφάλι μου, λέω από που τα έχω διαβάσει. Ο Κώνστας και ο Χρύσανθος για σένα δηλαδή δεν είναι σωστοί που κάνουν αυτήν την αντιστοίχιση...\nΑφού ξέρεις λοιπόν ποιοί είναι αυτοί οι 9 φρύγιοι πές τους κι εμάς να τους μάθουμε...\n... δηλαδή με κριτήριο αυτήν ακριβώς τη συγγένεια πώς θα μπορούσαν να ιεραρχηθούν και να ταξινομηθούν οι ήχοι;\n1. ...Στον β ήχο πιστεύω ότι τα αλλοιωμένα διαστήματα σε συνδυασμό με το γεγονός ότι ο ήχος κινείται σε υψηλή περιοχή της κλίμακας του προσδίδουν ένα κάπως οξύ και συνήθως μονότονο άκουσμα... Αντίθετα ο πλ. δ, παρά το διασταλτικό ύφος του, έχει μια έμφυτη ησυχαστικότητα. ...πιο αγαπητό αντικείμενο μελουργίας έχει γίνει από τους περισσότερους κλασικούς συνθέτες. (Μνημονεύω μόνο το τροπάριο της Κασσιανής).\n2. Η συζήτηση αυτή θα μπορούσε να έχει δύο σκέλη ή κατευθύνσεις: την ιστορική-διαχρονική ...\n3. Στην έσχατη προέκτασή της βέβαια μια τέτοια συζήτηση θα μπορούσε να αγγίξει και πολλά άλλα φλέγοντα θέματα (σε άλλο χώρο του φόρουμ ίσως) όπως:\n• τελικά τι είναι η καθ' ημάς παράδοση;\n• υπήρχε ένας ελληνικός-ρωμαιίκος πυρήνας που κάποια στιγμή διευρύνθηκε;\n• η οθωμανική επίδραση ήταν αλλοίωση ή εμπλουτισμός;\n• ποιος ο ρόλος των πατριαρχικών ψαλτών στην εισαγωγή και επέκταση των μακαμιών και των όποιων οθνείων στοιχείων;\n• πρόκειται για επίδραση λόγω ιστορικής συγκυρίας και γειτνίασης ή λόγω ομοιοτήτων γένους και νοοτροπίας;\n• η επίδραση της Δύσης, με την εναρμόνιση και τα "γεωμετρικά" τετράχορδα κ.λπ. δεν είναι εξίσου θεμιτή ως πολιτισμική επίδραση;\n• η πρόκειται για εντελώς άλλου επιπέδου και γένους επίδραση;\n• ποια η χρήση και η κατάχρηση των οθνείων στοιχείων στη σημερινή ψαλτική πράξη;\n• πέρα από τα στοιχεία θεωρίας και διαστημάτων υπάρχουν και στοιχεία ψαλτικου ύφους που θα μπορούσαν να θεωρηθούν περισσότερο ή λιγότερο "καθ' ημάς";\nΕίναι ωραίο που έθεσες (πιθανά) όλες τις παραμέτρους του όντως σπουδαίου αυτού ζητήματος. Πρέπει όμως να τα πιάσουμε λίγα-λίγα γιατί θα χαθούμε, μέσα σε τόσες προεκτάσεις του ζητήματος αυτού.\nΚατ' αρχάς ευχαριστώ για όλα τα καλά σχόλια που γράφεις για μένα, αλλά παρακαλώ να τα περιοριστούν, γιατί νιώθω άβολα και το πιθανότερο είναι οτι δεν τα αξίζω κιόλας. Πάντως να υπογραμμίσω πως η εκτίμηση είναι αμοιβαία.\nΘα παραθέσω μερικές σκέψεις σε σχέση με τους προβληματισμούς στην παράγραφο 1. του κειμένου σου και αργότερα συνεχίζουμε και με τα άλλα.\nΓράφετε για "ἁλλοιωμένα διαστήματα", για "υψηλή περιοχή κλίμακας" και "μονότονο άκουσμα" του Β' ήχου.\nΝα πω εδώ, οτι θα ασχοληθούμε με την πιο χαρακτηριστική μορφή του κάθε ήχου που είναι το στιχηραρικό μέλος. Γιατί στα μεν ειρμολογικά υπάρχει αντιδανεισμός κλιμάκων και κίνησης, στα δε παπαδικά οι κύριοι ήχοι "πλαγιάζουν", δανείζονται μέλος άλλων ήχων κ.τ.λ.\nΓια τα αλλοιωμένα διαστήματα δεν ξέρω αν μπορώ να συμφωνήσω. Ναι μεν λέμε οτι το (μαλακό) χρωματικό γένος παράγεται από το διατονικό, με ύφεση στη 2η βαθμίδα των τετραχόρδων του, αλλά στην ουσία έχουμε μια άλλη κλίμακα. Μια κλίμακα με λιγότερες έλξεις από τις αντίστοιχες διατονικές, άρα με ιδιάιτερα "καθαρά" ακούσματα των μειζόνων και των ελαχίστων τόνων. Μια κλίμακα που δουλεύει "δια νόμου" στο σύστημα Τροχού και κινείται (όπως και όλοι οι Κύριοι ήχοι άλλωστε) σε μικρή έκταση. Μια κλίμακα που μας έχει παραδοθεί και ως "όμοιες διφωνίες", δηλ. ουσιαστικά κατά τρίχορδο σύστημα, κάτι που εξ όσων γνωρίζω αποτελεί "ῥωμαίικη" μοναδικότητα (που εξ αιτίας λανθασμένων ιστορικών επιλογών, σχεδόν απωλέσαμε).\nΑς προσέξουμε οτι, σε υψηλή περιοχή και οξείς τόνους, συναντάμε και τον Α', έιτε εκ του Κε, είτε εκ του Πα με (κατά παράδοση) υψηλές βάσεις, ενώ στα στιχηραρικά του μέλη, κι αυτός μάλλον "μονότονος" είναι. Για εκκλησιαστικά μέλη όμως, μπορούμε να πούμε κάτι τέτοιο; Μέσα σε αυτή την μονοτονία, δεν κρύβεται τις περισσότερες φορές η αληθινή κατάνυξη και νήψις; Υπάρχει μια αριστουργηματική τοποθέτηση του Φ. Κόντογλου (μάλλον στο βιβλίο του "το Αηβαλί η πατρίδα μου") που την θυμάμαι σαν να τη διάβασα χθες και που μιλάει για την "μεγαλωσύνη" του παλαιότερου (αρχαίου) "Φως Ιλαρόν" (παρεμπιπτόντως σε Β' ήχο κι αυτό) που όταν "άρχισε να ἁλλάζει ο κόσμος" θεωρήθηκε μονότονο και αντικαταστάθηκε από το Σακελλαρίδειο "κλασικό" πλέον νεώτερο. Δυστυχώς στάθηκε αδύνατον να το εντοπίσω στην (μάλλον τερατώδη) βιβλιοθήκη μου, οπότε θα παρακαλούσα άν κάποιος φίλος έχει το βιβλίο να ανεβάσει το απόσπασμα, εφόσον δύναται.\nΑς μην ξεχνάμε ακόμα οτι τα αρχαιότερα παραδεδομένα μέλη που συνεχίζουμε να έχουμε στη σημερινή λατρεία είναι σε Β' ήχο (μήπως και εξ αιτίας της χρησης του στην αρχαία τραγωδία , όπως τα "ὁ Μονογενής Υιός", "Άγιος, Άγιος, Άγιος Κύριος Σαβαώθ", η Λειτουργία του Μ. Βασιλείου, "Είη το Όνομα Κυρίου" κ.ά.\nΑυτά, σαν αρχή προβληματισμών και τοποθετήσεων και από άλλους συναδέλφους.\nΥ.Γ. Ήρθαν λίγο αργά αυτά από το άλλο θέμα, ωσάν κι επίτηδες, για να ξαναπιάσουμε την κουβέντα...\nΜακάρι να την ξαναπιάσουμε, αγαπητέ κ. Συμεωνίδη, για να μη δώσουμε την εντύπωση ότι οι εκτενείς εκατέρωθεν επιχειρηματολογίες γίνονται μόνο σε θέματα όπου σοβεί κάποιου είδους διαμάχη και αντιπαράθεση....\n(Εννοείται πως το σχόλιο δεν αναφέρεται σε σας, ούτε σε κανέναν)\nΚαλή χρονιά σε όλους τους εκλεκτούς αδελφούς στο φόρουμ.\nΛόγω των σπουδών μου (ιατρικής), είχα παρευρεθεί πριν κάποια χρόνια σε ένα συνέδριο ιατρικής με θέμα την μουσικοθεραπεία. Στο εξωτερικό να πω σε όσους δεν το ξέρουν υπάρχει σε ορισμένα κράτη ειδικότητα της ιατρικής που ονομάζεται μουσικοθεραπεία και η οποία θα λέγαμε είναι υποκλάδος της ψυχιατρικής(δεν έχει καμμία σχέση με γιόγκες και διαλογισμούς και άλλα τέτοια φαιδρά). Αναζητά το πως τα διάφορα είδη μουσικής ανα τον κόσμο μπορούν να βοηθήσουν στην ίαση βιολογίκών ή ψυχικών ασθενειών.\nΕίχα ακούσει πολύ ενδιαφέροντα πράγματα, αλλά θέλω να σταθώ σε 1 σημείο. Ο ήχος που μας έρχεται αυτούσιος από την αρχαία ελλάδα είναι μόνο ο πλάγιος του β. Όλοι οι άλλοι ήχοι κατ' εφημισμόν είναι αρχαιοελληνικοί. Και τούτο διότι ο πλάγιος του β ήταν κλασσικός ήχος μεγάλων αρχαίων τελετουργικών όπως τα ορφικά μυστήρια και ως εκ τούτου διαδεδομένος σε πλατιές λαικές μάζες. Οι υπόλοιποι δέχθηκαν αλλοιώσεις στο πέρασμα του χρόνου. Ένας λοιπόν ελληνοαμερικανός γιατρός που ασχολείται με την μουσικοθεραπεία είχε κάνει μια μεγάλη έρευνα συσχετισμού του πλαγίου β ήχου με εκκρίσεις ορμονών από το ανθρώπινο σώμα και αυτό γιατί οι αναστενάρηδες προτού περπατήσουν στα κάρβουνα τραγουδάνε ένα τραγούδι σε πλάγιο του β επι 3 ώρες, οι δερβήσηδες (αυτοί που στριφογυρνάν σαν τις σβούρες επι ώρες χωρίς να ζαλίζονται) το κάνουν υπό τις μελωδίες πλαγίου β ήχου και με έκπληξή του, σε ερωτηματολόγιο που δόθηκε σε ορθόδοξους κληρικούς(εδώ θα μπορούσαν να μας απαντήσουν οι κληρικοί του φόρουμ) και ορθόδοξο ποίμνιο απήντησαν σε μεγάλο ποσοστό πως στις κυριακές πλαγίου β ήχου είχαν μεγαλύτερη διάθεση για προσευχή εκ βάθους και θεωρούσαν οτι οι προσευχή τους ήταν πιο εσωτερική, πιο βαθειά, πιο δυνατή. Όλοι οσοι συμμετείχαν στην έρευνα (ορθόδοξοι, καθολικοί, προτεστάντες, κινέζοι, μουσουλμάνοι κτλ) δήλωσαν ακούγωντας κάποια μουσικά κομμάτια με φθόγγους του πλαγίου β ήχου (οχι απαραίτητα εκκλησιαστική μουσική) οτι η συγκεκριμένη μελωδία κάτι τους θυμίζει χωρίς να μπορούν να προσδιορίσουν τι τους θυμίζει. Τι συμπέρασμα βγάζουμε απ'όλο το παραπάνω (και συγγνώμη αν σας κούρασα); Πρώτον ο πλάγιος του β ήχος μας έρχεται αυτούσιος από την αρχαία ελλάδα αρα για τους έλληνες είναι ο "καθ'ημάς" ήχος γιατί συντροφεύει το ελληνικό γένος απο αρχής και μέχρι σήμερον. Δεύτερον ο συγκεκριμένος ήχος είναι πολύ διαδεδομένος και στον υπόλοιπο κόσμο (χριστιανικό και μη) για αυτό και συμμετέχει σε πολλές τελετουργίες πολλών λαών και προκαλεί κάτι εσωτερικό (που προφανώς έχει να κάνει με κάποιες ορμόνες του σώματος) αρα θα λέγαμε οτι είναι οχι μόνο ημέτερος ήχος αλλά και πανανθρώπινος ήχος(λίγο φιλοσοφικό αυτό αλλά το καταθέτω προς συζήτηση).\nΤώρα όσον αφορά την ορθοδοξία νομίζω οτι ήχος της ορθοδοξίας είναι ο πλάγιος του α ήχος καθότι όπως έχω γράψει και παλαιότερα ο πλάγιος του α ήχος είναι ο ήχος της δευτέρας παρουσίας, ο ήχος των αγγελικών χορδών, εκφράζει στο έπακρο την ορθόδοξη διδασκαλία και έχει την αισιοδοξία της ανάστασης και την λύτρωση της δευτέρας παρουσίας.\nΜην σας παραξενεύει που ο β ήχος που είπατε πολλοί οτι είναι ο "ημέτερος" σας κερδίζει, είναι γιατί ο β ήχος είναι ο ήχος της μετάνοιας και επειδή στην εκκλησία η μετάνοια είναι κεντρικό σημείο αναφοράς στην πορεία προς την θέωση είναι λογικό να σας εκφράζει. Βασικά σε όσους αρέσει ο β ήχος και τον θεωρούν ημέτερο βρίσκονται σε καλό δρόμο γιατί έχουν κάνει βίωμά τους την μετάνοια\nΥ.Γ Όσοι πάσχουν από ημικρανίες να ακούνε όταν τους πιάνει πονοκέφαλος ροκ όσο και αν φαίνεται παράδοξο, έτσι τουλάχιστον έλεγαν οι ειδικοί στο συνέδριο\n.... Ο ήχος που μας έρχεται αυτούσιος από την αρχαία ελλάδα είναι μόνο ο πλάγιος του β. Όλοι οι άλλοι ήχοι κατ' εφημισμόν είναι αρχαιοελληνικοί. Και τούτο διότι ο πλάγιος του β ήταν κλασσικός ήχος μεγάλων αρχαίων τελετουργικών όπως τα ορφικά μυστήρια και ως εκ τούτου διαδεδομένος σε πλατιές λαικές μάζες.....\nΓιατρέ τα λέτε πολύ καλλά τα περι μουσικο-θεραπείας αλλά διαφωνώ ότι μόνο ο πλάγιος του β είναι αρχαίος. Δεν στέκει αυτό που λέτε,πολύ ευκολο να το διαπιστώσει κανείς αν διαβάσει έναν οποιονδήποτε αρχαίο μουσικό συγγραφέα. Η μουσική κλίμακα που μας περιγράφει ο πλάτωνας είναι η μείζων κλίμακα του συντόνου διατόνου της σύχρονης μουσικής. Ο δώριος ίσως ήταν ο πιό αρχαίος, ο κατ' εξοχίν ελληνικός τρόπος και ο οποίος αντιστοιχεί με τον σημερινό πρώτο.\n.... Ένας λοιπόν ελληνοαμερικανός γιατρός που ασχολείται με την μουσικοθεραπεία είχε κάνει μια μεγάλη έρευνα συσχετισμού του πλαγίου β ήχου με εκκρίσεις ορμονών από το ανθρώπινο σώμα και αυτό γιατί οι αναστενάρηδες προτού περπατήσουν στα κάρβουνα τραγουδάνε ένα τραγούδι σε πλάγιο του β επι 3 ώρες, οι δερβήσηδες (αυτοί που στριφογυρνάν σαν τις σβούρες επι ώρες χωρίς να ζαλίζονται) το κάνουν υπό τις μελωδίες πλαγίου β ήχου και με έκπληξή του, σε ερωτηματολόγιο που δόθηκε σε ορθόδοξους κληρικούς(εδώ θα μπορούσαν να μας απαντήσουν οι κληρικοί του φόρουμ) και ορθόδοξο ποίμνιο απήντησαν σε μεγάλο ποσοστό πως στις κυριακές πλαγίου β ήχου είχαν μεγαλύτερη διάθεση για προσευχή εκ βάθους και θεωρούσαν οτι οι προσευχή τους ήταν πιο εσωτερική, πιο βαθειά, πιο δυνατή. Όλοι οσοι συμμετείχαν στην έρευνα (ορθόδοξοι, καθολικοί, προτεστάντες, κινέζοι, μουσουλμάνοι κτλ) δήλωσαν ακούγωντας κάποια μουσικά κομμάτια με φθόγγους του πλαγίου β ήχου (οχι απαραίτητα εκκλησιαστική μουσική) οτι η συγκεκριμένη μελωδία κάτι τους θυμίζει χωρίς να μπορούν να προσδιορίσουν τι τους θυμίζει.\nΩς αφορά την "θεραπεία" ο πλ β όπως και ο β έχουν άκουσμα ηδονικό και κατα συνέπεια ικανοποιούν κατά μεγάλύτερο ποσοστό το επιθυμητικό μέρος της ψυχής. Βοηθούν έτσι τον ακροατή να αλλάξει τον προσανατολισμό του από τα πάθη προς τα χαρίσματα τα κρίττονα και την αρετή. Είναι ο λύδιος και υπολύδιος τόνος, ο ήχος της αρχαίας τραγωδίας, ο σημερινός β και πλάγιος του β.\n"Τας ηδονάς συ διπλοσυνθέτους φέρεις,\nτου δευτέρου πως δευτερεύων δευτέρως."\n.... Υ.Γ Όσοι πάσχουν από ημικρανίες να ακούνε όταν τους πιάνει πονοκέφαλος ροκ όσο και αν φαίνεται παράδοξο, έτσι τουλάχιστον έλεγαν οι ειδικοί στο συνέδριο\nΚαλά το είπα λοιπόν σε παλαιότερο post ότι το πρώτο ροκ συγκρότημα ήταν οι τρείς παίδες οι οποίοι έψαλαν μέσα από τις φλόγες της καμίνου που τους έριξε ο βασιλιάς επειδή αθέτησαν το πρόσταγμά του να προσκυνήσουν την εικόνα την χρυσή.\nΝα πώ εδώ προς αποφυγίν παρεξηγήσεων ότι ένας σωστός χριστιανός είναι ροκ, ένας ροκάς όμως δεν είναι απαραίτητα σωστός χριστιανός.\nΗ ρόκ μουσική εκφράζει την αντίδραση στε κάθε μορφή δουλείας και μπορεί να γίνει το έναυσμα για την αρχή μιας ενάρετης ζωής. Η απόλυτη ελευθερία όμως είναι δίκοπο μαχαίρι και είναι πολύ εύκολο να οδηγήσει σε εωσφορική έπαρση. Ο σωστός μηχανισμός είναι: απελευθέρωση από τα πάθη και εκούσια "υποδούλωση" στην Αγάπη, το Θεό δηλαδή, αυτή είναι η πραγματική ελευθερία. Ο κακός μηχανισμός είναι: "απελευθέρωση" από την "δουλεία" του Θεού με αποτέλεσμα όλες τις ταλαιπορίες της ψυχής που έχει αυτή η κακή χρήση και την τελική υποδούλωση στα πάθη και στις προτροπές του πονηρού.\nΠαραθέτω ένα χαρακτηριστικό ροκ κομάτι των rainbow σε ήχο πλάγιο του δευτέρου κατάληλο για ημικρανίες.. :wink:\nΔια στόματος του Dio λοιπόν o διάβολος προσκαλεί για το "όμορφο ταξίδι" στις πύλες της Βαβυλώνας. Το τίμημα όμως είναι η πληρωμή που ζητάει...\nΚαλά το είπα λοιπόν σε παλαιότερο post ότι το πρώτο ροκ συγκρότημα ήταν οι τρείς παίδες οι οποίοι έψαλαν μέσα από τις φλόγες της καμίνου που τους έριξε ο βασιλιάς επειδή αθέτησαν το πρόσταγμά του να προσκυνήσουν την εικόνα την χρυσή\nMην λες τέτοια πράγματα σε αυτό το φόρουμ θα μας φραγκελώσουν.\nΗ μουσική κλίμακα που μας περιγράφει ο πλάτωνας είναι η μείζων κλίμακα του συντόνου διατόνου της σύχρονης μουσικής\nΣυμφωνώ αλλά η λέξη κλειδί είναι το "περιγράφει". Υπο αυτή την έννοια το εννοώ εγώ, δηλαδή ο πλάτων περιγράφει μια κλίμακα και προσεγγίζοντας εμείς οι σύγχρονοι λέμε οτι μάλλον είναι αυτή η κλίμακα, δεν μας έχει διασωθεί μουσικό κομμάτι να ξέρουμε αν όντως είναι έτσι, ενώ στον πλάγιο του β μας έχει διασωθεί μέσω της προφορικής παράδοσης. Να πω ένα παράδειγμα για να γίνει πιο κατανοητό, βρέθηκε στην αρχαία ελληνική γραμματεία ένα βουκωλικό κείμενο που λέει "και τα προβατάκια έκαναν βη βη". Κατα τους ζωολόγους τα πρόβατα είναι αδύνατον να άλλαξαν λαλιά μέσα στους αιώνες, άρα πιθανολογούμε οτι οι αρχαίοι ημών πρόγονοι το "β" το πρόφεραν ως "μπ", δηλαδή όπως οι άγγλοι σήμερα. Επίσης στον Όμηρο και στις περίφημες πλατιές παρομοιώσεις του λέει "και ο Αχιλλέας όρμηξε στην μάχη όπως το λιοντάρι που βρυχάται και ανεμίζει η χρυσή του χαίτη....", γεννάται το ερώτημα, πού είχε δει ο Όμηρος λιοντάρι στην Ελλάδα; Δύο πράγματα συμβαίνουν, ή στην ελλάδα εκείνη την εποχή ζούσαν λιοντάρια, ή οι έλληνες είχαν φτάσει ταξιδεύοντας στις σαβάνες της αφρικής γεγονός που ανατρέπει αυτά που ξέρουμε για τις ελληνικές αποικίες μέχρι σήμερα.\nΤα παραπάνω παραδείγματα είναι χαρακτηριστικά για το πως μέσα στους αιώνες μπορεί να χάσουμε ορισμένα στοιχεία, να μας διαφύγουν άλλα και εν πάση περιπτώσει να κάνουμε λάθος στις εκτιμήσεις μας σήμερα.\nΚαι για να γίνω πιο σαφής όσον αφορά το μουσικό σκέλος της συζήτησής μας, ακούστε μια δική μου περιγραφή που περιγράφει την βασική διατονική κλίμακα του νη και η οποία είναι αληθινή αλλά δεν θα σε οδηγήσει ποτέ να καταλάβεις πως πραγματικά είναι στην βυζαντινή μουσική αυτή η κλίμακα. Ξεκινώντας από τον άνω νη κατεβαίνουμε εναν έναν του φθόγγους κρατώντας 2 χρόνους στον άνω νη και άνω ζω-γοργόν στον κε-2 χρόνους στον δι- γοργόν στον γα-γοργόν στον βου- και τέλος πα κανονικά και νη κανονικά. Κάντε το σαν άσκηση να δείτε τι βγαίνει. Δεν βγαίνει κλίμακα βυζαντινής μουσικής ούτε ψαλμός παρά ένα πασίγνωστο κλασσικό χριστουγεννιάτικο τραγούδι του Μπαχ. " Χαί-ρε η γη κι ου-ρα-νοι"\nΈνας λοιπόν ελληνοαμερικανός γιατρός που ασχολείται με την μουσικοθεραπεία είχε κάνει μια μεγάλη έρευνα συσχετισμού του πλαγίου β ήχου με εκκρίσεις ορμονών από το ανθρώπινο σώμα και αυτό γιατί οι αναστενάρηδες προτού περπατήσουν στα κάρβουνα τραγουδάνε ένα τραγούδι σε πλάγιο του β επι 3 ώρες\nΚάνει λάθος ο γιατρός. Το τραγούδι που τραγουδάν (Ο Κωνσταντίνος ο μικρός) στα αναστενάρια δεν είναι σε πλ.Β'. Ακούστε και μόνοι σας.\nView attachment 06 Ο ΚΩΝΣΤΑΝΤΙΝΟΣ Ο ΜΙΚΡΟΣ.mp3\nΑπό την εξαιρετική δουλειά της κ.Κατερίνας Παπαδοπούλου (η οποία και τραγουδά) και του κ.Σωκράτη Σινόπουλου "Αμυγδαλάκι τσάκισα". Αξίζει να το αγοράσετε!\nΘυμάμαι πως το σχετικό ηχητικό ντοκουμέντο του γιατρού ήταν πράγματι σε πλάγιο του β.Τώρα τι να σας πω εγώ δεν έχω πάει ποτέ σε αναστενάρια και δεν ξέρω ούτε καν τι τραγουδάνε.Πάντως αυτό που παραθέσατε(και σας ευχαριστούμε) μου θυμίζει λίγο κέλτικη μουσική.Μήπως πρόκειται για κάποια διασκευή πιο σύγχρονη;\n.Μήπως πρόκειται για κάποια διασκευή πιο σύγχρονη;\nΌχι. Έτσι το τραγουδούν ακόμα στην Αγ.Ελένη (Σερρών). Έχω δει βίντεο τραβηγμένο πέρσι (σωστά τα λέω κ.Ψωμιάδη; πέρσι ήταν στο σπίτι του αρχιαναστενάρη, και ήταν ακριβώς το ίδιο το τραγούδι.\nΛοιπόν βρήκα την περίληψη της ομιλίας του γιατρού για να μην αδικήσω κανέναν μιας και έχουν περάσει τόσα χρόνια από τότε που άκουσα την ομιλία και η μνήμη βλέπετε τα κάνει όπως θέλει.\n"Τα αναστενάρια έχουν την προέλευσή τους στα ορφικά μυστήρια, και επι της εποχής του αυτοκράτορα Κωνσταντίνου τελούσαν οι οπαδοί του (του Ορφέα) αυτήν την περίπλοκη και παράξενη τελετουργία. Είχαν κατηγορηθεί για αστειότητες και βάρβαρα τελετουργικά (οι ορφικοί) και ζητούσαν από τον αυτοκράτορα Κωνσταντίνο οι λοιποί κάτοικοι της αυτοκρατορίας την παύση και απαγόρευση του εθίμου. Οι ορφικοί αντέτειναν στον αυτοκράτορα οτι δεν βλάπτουν κανέναν και αυτός λόγω του διατάγματος της ανεξιθρησκείας που είχε υπογράψει τους άφησε ελεύθερους να συνεχίσουν το έθιμό τους το οποίο πράγματι δεν ενοχλούσε κανέναν. Έτσι μετά το θάνατο του αυτοκράτορα οι ορφικοί τελούσαν το έθιμό τους αυτό ανήμερα της γιορτής του αυτοκράτορα........ Όσον αφορά το μουσικό κομμάτι που κυρίως μας ενδιαφέρει οι ορφικοί αρχικά τραγουδούσαν μια ωδή προς τον ορφέα σε υπολύδιο ήχο (σημερινό πλάγιο του β) που φαίνεται οτι προκαλει.........Αργότερα ο αρχικός υπολύδιος ήχος αντικαταστάθηκε από πλειάδα τραγουδιών γνωστά σαν "αναστενάρια" που κυρίο χαρακτηριστικό έχουν την επίμονη και μονότονη επανάληψη του νταουλιού και της λύρας...... Φαίνεται πως ο πλάγιος του β ήχου και η ακατάπαυστη μουσική επένδυση από συγκεκριμένα διαπεραστικά όργανα οδηγούν......."\nΆρα διορθώνω αυτό που είχα αρχικά ποστάρει, οι ορφικοί χρησιμοποιούσαν πλάγιο του β ήχο και οχι οι συγχρονοι αναστενάρηδες και συγγνώμη που δεν έκανα το κόπο να ρίξω μια ματιά στα αρχεία μου.\nΠροσωπική μου άποψη, αποτέλεσμα παρατήρησης, είναι ότι ο δώριος τρόπος ή πρώτος ήχος μπορεί να είναι εξέλιξη μιάς αρχαίας πεντατονικής κλίμακας. Στην Ήπειρο έχουν διασωθεί πολλά τραγούδια σε αυτήν την πεντατονική κλίμακα. Αυτήν την κλίμακα ή παρόμοιες χρησιμοποιούσαν επίσης οι Κινέζοι και οι Ινδιάνοι της Αμερικής.\nΧαρακτηριστικό είναι το γνωστό σε όλους "Γιάννη μου το μαντήλι σου". Πρατηρώ λοιπόν ότι από αυτήν την αρχαία μελωδία, το ίδιο μουσικό θέμα, έχουν εμπνευστεί πολλά παλαιοί αλλά και σύγχρονοι μουσικοί.\nΠαρατηρήστε κι εσείς το κυρίως θέμα των παρακάτω κομματιών, από διαφορετικούς χώρους το κάθε ένα. Θαρρώ πως δεν είναι τυχαίο ότι και τα τρία έγιναν επιτυχίες και το κάθε ένα στο είδος του είναι κλασικό:\nΑρχαία Ηπηρώτικη πολυφωνία, το "Γιάννη μου το μαντήλι σου"\nΜε την κυρία Δόμνα Σαμίου το αυτό:\nΤο γνωστό επίσης σε όλους μας ζεϊμπέκικο της ευδοκίας του Μάνου Λοίζου\nκαι με τους Deep Purple το πασίγνωστο Smoke on the water\nΕπανερχόμενος, μετά τις ιδιαίτερα ενδιαφέρουσες "ψυχαναλυτικές" και "αναστενάρικες" τοποθετήσεις στο θέμα αυτό, ανεβάζω το κομμάτι όπου ο Φ. Κόντογλου μιλάει για την μονοτονία των αρχαίων μαθημάτων σε Β' ήχο (μιλάει ειδικά για το "Φως Ιλαρόν"). Ή καλύτερα ανεβάζω ολόκληρο το δοκίμιο του Κόντογλου (δεν είναι και μεγάλο, 9 σελίδες και ...αριστουργηματάκι). Βέβαια, οι σελίδες που μας ενδιαφέρουν περισσότερο είναι οι 2-3 τελευταίες.\nΈχει τίτλο "Η μεγάλη μονοτονία της φύσης και των μεγάλων έργων" και βρίσκεται τελικά στο βιβλίο "Μυστικά Άνθη", μια πολύ εκλεκτή συλλογή δοκιμίων και άρθρων που κατά καιρούς ο Κόντογλου έγραφε στον ημερήσιο τύπο και τα περιοδικά.\nΥ.Γ. Το αφιερώνω στον φίλο μου τον Γιώργο Μ (που ελπίζω να μη μου κρατά κακία για την μικρή μου ..."κλοπή") :wink:\n6.1 MB Views: 111\nΣ' ευχαριστώ πολύ, αγαπητέ φίλε μου Χάρη, αφ' ενός για το εξαιρετικό κείμενο του Κόντογλου, αφ' ετέρου για την εξαιρετικά τιμητική αφιέρωση, που δεν άξιζα.\nΤώρα για ποια κλοπή λες δεν κατάλαβα, αλλά σίγουρα κάτι καλό θα εννοείς.\n...για την εξαιρετικά τιμητική αφιέρωση, που δεν άξιζα.\nΓιατί, μαζί δεν κάναμε τη συζήτηση αυτή;\nΤώρα για ποια κλοπή λες δεν κατάλαβα...\nΜα της ...δόξης βέβαια Εκεί με το "αδειο πουκάμισο"\nΕυχαριστούμε Χάρη για την υπέροχη δημοσίευση!\nΥπάρχει και σε μορφή κειμένου εδώ: http://www.phys.uoa.gr/~nektar/arts/tributes/fwths_kontogloy/h_megalh_monotonia_ths_fyshs.htm


Nissan JUKE: Το ολοκαίνουργιο Coupé Crossover στην Ελλάδα - Boxnews.gr\nΤο ολοκαίνουργιο Nissan JUKE κυκλοφορεί ήδη στους Ελληνικούς δρόμους, καθώς πρόσφατα διεξήχθη η επίσημη παρουσίαση στον Ειδικό Τύπο, με τις πρώτες δοκιμές του συναρπαστικού Coupé Crossover, να πραγματοποιούνται στους δρόμους της Αττικής και της Βοιωτίας\nΗ εμπορική διάθεση του πρωτοποριακού JUKE ξεκίνησε αρχικά πριν από μια δεκαετία και έφτασε σε πωλήσεις το 1,5 εκατομμύριο αυτοκίνητα παγκοσμίως, καταλαμβάνοντας μια ξεχωριστή θέση στην κατηγορία των compact crossover SUVs, που αρκετοί ανταγωνιστές προσπαθούν να αντιγράψουν.\nΑπολαυστικό, όπως πάντα στην οδήγηση, το ολοκαίνουργιο JUKE προσφέρει νέα επίπεδα από πλευράς επιδόσεων και τεχνολογιών, όντας το πιο συνδεδεμένο αυτοκίνητο της Nissan.\nΤο κινητήριο σύνολο του Nissan JUKE είναι και αυτό εξαιρετικά προηγμένο, με έναν μικρό turbo βενζινοκινητήρα που είναι συμπαγής, ελαφρύς, εξαιρετικά αποδοτικός και οικονομικός.\nΓια πρώτη φορά, το JUKE είναι διαθέσιμο με την επιλογή ενός κιβωτίου διπλού συμπλέκτη επτά ταχυτήτων, με paddle shifters ή με πλήρη αυτόματη λειτουργία.\nΣε συνδυασμό με ένα καινούργιο πλαίσιο, το κιβώτιο αυτό διασφαλίζει ότι το νέο JUKE είναι διασκεδαστικό, αναβαθμισμένο και πιο αποτελεσματικό με υποδειγματική ασφάλεια.\nΤο Nissan JUKE είναι χτισμένο στην πλατφόρμα CMF-B και θα κατασκευάζεται στο βραβευμένο εργοστάσιο παραγωγής της Nissan στο Sunderland, στο Ηνωμένο Βασίλειο, με τις πωλήσεις του μοντέλου να έχουν ήδη ξεκινήσει και στην Ελληνική αγορά.\nΤο ολοκαίνουργιο JUKE έχει μεγαλώσει, αλλά εξακολουθεί να διατηρεί την αίσθηση της οδηγικής διασκέδασης, με μια σύγχρονη εσωτερική και εξωτερική εμφάνιση που θα θέσει και πάλι ένα νέο πρότυπο στην κατηγορία B-crossover.\nΣυνδυάζει το στυλ ενός coupe με το αμάξωμα ενός crossover. Αυτό προσφέρει ένα μοναδικό συνδυασμό, καθιστώντας το μοντέλο ιδανικό τόσο για το αστικό περιβάλλον, όσο και έξω από αυτό.\nΠαρά το γεγονός ότι πρόκειται για ένα ολοκαίνουργιο μοντέλο, το τελευταίο JUKE διατηρεί τα εμβληματικά χαρακτηριστικά σχεδίασης, συμπεριλαμβανομένων των οβάλ προβολέων, διασφαλίζοντας έτσι τη στιγμιαία αναγνώρισή του.\nΣτο πλαίσιο της ριζικής αναβάθμισης, οι νέοι προβολείς φέρουν τώρα μια υπογραφή LED σε σχήμα Y, που συμπληρώνει αρμονικά τη μάσκα V-Motion της Nissan.\nΟι ζάντες 19 ιντσών δίνουν μια επιβλητική και αθλητική στάση στο νέο JUKE, ενώ η ο σχεδιασμός της «αιωρούμενης» οροφής σε συνδυασμό με τις έντονες πλευρικές λεπτομέρειες, προσθέτουν ένα νέο επίπεδο γοήτρου στην εμφάνιση του μοντέλου.\nΜια σειρά από 11 χρώματα του αμαξώματος σε συνδυασμό με 3 «αντίθετα» χρώματα οροφής, εξασφαλίζουν ότι το νέο JUKE ξεχωρίζει και στις χρωματικές επιλογές.\n«Μεταμορφωμένο» είναι και το εσωτερικό του νέου JUKE, με περισσότερο στυλ, περισσότερο χώρο, αναβαθμισμένη ποιότητα και τεχνολογία.\nΤο νέο JUKE είναι πιο ευρύχωρο για τους επιβάτες και τις αποσκευές τους, με τον χώρο για τα γόνατα των πίσω επιβατών να έχει αυξηθεί κατά 5,8 εκατοστά, για τα κεφάλια αντίστοιχα κατά 1,1 εκατοστά, όπως και ο χώρος αποσκευών των 422 λίτρων, που πλέον προσφέρει 20% περισσότερο αποθηκευτικό χώρο.\nΤο αναδιαμορφωμένο εσωτερικό προσφέρει στυλ και άνεση πλαισιωμένο από φωτεινά υλικά υψηλής αισθητικής.\nΤα νέα, μαλακής αφής υλικά στο ταμπλό, στις επενδύσεις των θυρών και στο πάτωμα, προσφέρουν μια αίσθηση ασυναγώνιστης ποιότητας που συμπληρώνεται από τα στάνταρ monoform σπορ καθίσματα και την προαιρετική Alcantara®, ή δερμάτινη επένδυση.\nΤα εμπρός καθίσματα, εκτός από την προσεγμένη εμφάνιση και την άνεση που τα χαρακτηρίζει, ενσωματώνουν (σε συγκεκριμένες εκδόσεις) το πρωτοποριακό ηχοσύστημα Bose Personal Plus, το οποίο προσφέρει ένα αξεπέραστης αισθητικής ακουστικό αποτέλεσμα.\nΤο συγκεκριμένο ηχοσύστημα, μπορεί να ελεγχθεί μέσω μιας «αναδυόμενης» οθόνης ψυχαγωγίας και ενημέρωσης 8 ιντσών, που παρέχει εύκολη πρόσβαση στην εφαρμογή Nissan Connect Services.\nΓια τους ιδιοκτήτες που επιθυμούν να προσθέσουν τη δική τους ξεχωριστή «πινελιά» και να εκφράσουν το δικό τους στυλ, η έκδοση N-Design έρχεται για να συμπληρώσει τις Energy, Acenta, Ν-Connecta και Techna στη γκάμα του νέου JUKE, προσφέροντας το απόλυτο πακέτο εξατομίκευσης.\nΓια το εξατομικευμένο εσωτερικό, οι τυχεροί ιδιοκτήτες μπορούν να επιλέξουν μεταξύ τριών συνδυασμών για τα καθίσματα, το ταμπλό, την πόρτα και το υποβραχιόνιο.\nΗ επιλογή Urbanizer προσφέρει μια μοντέρνα, έντονη χρωματική αντίθεση και φρέσκια εμφάνιση με ασπρόμαυρο συνθετικό δέρμα, η Midnight προσφέρει ένα εκλεπτυσμένο και κομψό εσωτερικό με μαύρο Alcantara® και δέρμα, ενώ η Juke προβάλει ένα εντυπωσιακό cockpit με πορτοκαλί και μαύρο δέρμα.\nΌλοι οι παραπάνω συνδυασμοί δίνουν στο νέο JUKE μια αίσθηση υψηλής ποιότητας.\nΣυνολικά, η N-Design, προσφέρει 20 συνδυασμούς για εξατομίκευση τόσο εξωτερικά, όσο και εσωτερικά του νέου JUKE.\nΤο νέο JUKE έχει σχεδιαστεί για να ενθουσιάσει νέους και υφιστάμενους ιδιοκτήτες του μοντέλου.\n«Από την αρχή, σχεδιάσαμε και κατασκευάσαμε το νέο JUKE με ευελιξία στη σκέψη μας”, δήλωσε ο David Moss, Ανώτερος Αντιπρόεδρος Έρευνας και Ανάπτυξης της Nissan Europe. “Ο οδηγός θα αντιληφθεί τα οφέλη μόλις πιάσει το τιμόνι».\nΚάτω από το σμιλευμένο καπό βρίσκεται ένας 3κύλινδρος βενζινοκινητήρας που είναι οικονομικός και συνάμα αποδοτικός.\nΤο σύνολο του 1.0 λίτρου είναι συμπαγές και ελαφρύ και διαθέτει ένα υπερσυμπιεστή για να εξασφαλίσει ότι θα προσφέρει την απόκριση και την ευχάριστη συμπεριφορά που προσδοκά ο οδηγός του.\nΑποδίδει 117PS και 180Nm ροπής (200Nm με λειτουργία over boost). Συνοδεύεται με στάνταρ χειροκίνητο κιβώτιο έξι ταχυτήτων, ενώ για πρώτη φορά διατίθεται και ένα νέο αυτόματο κιβώτιο ταχυτήτων διπλού συμπλέκτη (DCT), με paddle shifts.\nΗ οικονομία καυσίμου έχει βελτιωθεί, επιτυγχάνοντας 5,9l/ 100km (WLTP) με το χειροκίνητο κιβώτιο ταχυτήτων και 6,0l /100km με το DCT (WLTP).\nΟι εκπομπές CO2 έχουν μειωθεί, ξεκινώντας από 135g/km (WLTP) για το χειροκίνητο κιβώτιο ταχυτήτων και 138g/km (WLTP) για το DCT.\nΤο “D-Mode” επιτρέπει στον οδηγό να αλλάζει άνετα τις τρεις λειτουργίες -Standard, Eco και Sport– προκειμένου να ρυθμίζει την απόκριση του αυτοκινήτου ανάλογα με το δρόμο ή τη διάθεσή του.\n«Ο νέος κινητήρας του JUKE είναι σε θέση να προσφέρει τη βέλτιστη ισορροπία μεταξύ απόδοσης, οικονομίας καυσίμου και λειτουργίας», δήλωσε ο Moss.\n«Αποδίδει πραγματικά εντυπωσιακά επίπεδα ισχύος και ροπής στρέψης, αποδεικνύοντας περίτρανα τι μπορεί να προσφέρει ένας μικρού κυβισμού κινητήρας, ως προς τις επιδόσεις, με χαμηλό κόστος».\nΞεκινώντας την πολλά υποσχόμενη εμπορική του πορεία με την κορυφαία αξιολόγηση των πέντε αστέρων για το 2019 από το Euro NCAP, το νέο Nissan JUKE είναι εξοπλισμένο με πλήθος προηγμένων τεχνολογιών υποστήριξης οδήγησης και επιλογών ψυχαγωγίας και πληροφόρησης, κάνοντας την κάθε διαδρομή ασφαλέστερη, απλούστερη και πιο ευχάριστη.\nΤα χαρακτηριστικά ασφαλείας περιλαμβάνουν την Έξυπνη Πέδηση Έκτακτης Ανάγκης με Αναγνώριση Πεζών και Ποδηλάτων, την Αναγνώριση Σημάτων Κυκλοφορίας, την Έξυπνη Παρέμβαση Εσφαλμένης Αλλαγής Λωρίδας, το Σύστημα Προειδοποίησης Πίσω Διασταυρούμενης Κυκλοφορίας και την Παρέμβαση Τυφλού Σημείου, ως μια μοναδική «πρεμιέρα» για την συγκεκριμένη κατηγορία.\nΗ Παρέμβαση Τυφλού Σημείου, προειδοποιεί τον οδηγό όταν ένα αυτοκίνητο μπαίνει στο τυφλό σημείο του (κατά την αλλαγή λωρίδας) και επαναφέρει το νέο JUKE πίσω στη λωρίδα του.\nΠαράλληλα, η προηγμένη τεχνολογία ProPILOT της Nissan, η οποία προσφέρει ηλεκτρονική υποβοήθηση στο τιμόνι, την επιτάχυνση και την πέδηση, θα είναι διαθέσιμη στο JUKE για πρώτη φορά.\nΣχεδιασμένο για χρήση σε αυτοκινητόδρομους και σε μία λωρίδα κυκλοφορίας, το ProPILOT επιταχύνει και επιβραδύνει το όχημα, ούτως ώστε ο οδηγός να διατηρεί την σωστή απόσταση και ταχύτητα και με το αυτοκίνητο εντός της λωρίδας κυκλοφορίας.\nΓια να βελτιωθεί η όραση σε μια περιοχή κρίσιμης σημασίας για την ασφάλεια, οι κολόνες Α μεταξύ του παρμπρίζ και των πλαισίων των θυρών έχουν γίνει πιο λεπτές, χωρίς να θυσιάζεται η ακαμψία τους, λόγω της στρατηγικής χρήσης ελαφρύτερου χάλυβα υψηλής αντοχής.\nΗ Nissan γνωρίζει πολύ καλά ότι ο τύπος του υποψήφιου αγοραστή που επιλέγει το JUKE, προσδοκά ότι το αυτοκίνητό του ταιριάζει απόλυτα με τον τρόπο ζωής του.\nΩς αποτέλεσμα, το JUKE διαθέτει το πιο εξελιγμένο σύστημα πληροφοριών και ψυχαγωγίας που έχει τοποθετηθεί ποτέ σε ένα Nissan.\nΔιαθέτει απρόσκοπτη ενσωμάτωση των smartphones, μια εφαρμογή για τον έλεγχο και την παρακολούθηση του JUKE και WiFi για τους επιβάτες που «διψούν» για data.\nΗ τελευταία έκδοση του συστήματος πληροφοριών ψυχαγωγίας NissanConnect επιτρέπει στους επιβάτες του νέου JUKΕ να χρησιμοποιούν το Apple CarPlay® ή το Android Auto για να αντικατοπτρίζουν τις αγαπημένες τους εφαρμογές smartphone, στην ενσωματωμένη οθόνη αφής 8 ιντσών.\nΌταν δεν χρησιμοποιείται η πλοήγηση μέσω smartphone, ο οδηγός μπορεί να έχει πρόσβαση στο σύστημα πλοήγησης TomTom & Live Traffic.\nΟδηγός και επιβάτες θα νιώσουν στο έπακρο την αγαπημένη τους μουσική, χάρη στο ηχοσύστημα Bose® Personal® Plus.\nΜε οκτώ ισχυρά ηχεία, συμπεριλαμβανομένων δύο μονάδων UltraNearfield ενσωματωμένων και στα δύο εμπρόσθια προσκέφαλα, οι επιβαίνοντες θα «βυθιστούν» στην μαγεία της μουσικής, με κρυστάλλινο, πεντακάθαρο ήχο.\nΠροηγούμενο άρθροΗ Υπουργός πολιτισμούς Λίνα Μενδώνη στη βιβλιοθήκη Δημήτρης Ι. Πουρνάρας της ΕΣΗΕΑ (photos)\nΕπόμενο άρθροΠέθανε η Κατερίνα Αγγελάκη-Ρουκ η σπουδαία ποιήτρια


Επιστρέφει δυναμικά το Thessbrunch από τις 13 Απριλίου\nΕΠΙΣΤΡΕΦΕΙ ΔΥΝΑΜΙΚΑ ΤΟ THESSBRUNCH ΑΠΟ ΤΙΣ 13 ΑΠΡΙΛΙΟΥ από Voria.gr article https://www.voria.gr/article/epistrefi-dinamika-to-thessbrunch-apo-tis-13-apriliou Οι έμπειροι chef των ξενοδοχείων, με απίθανες γεύσεις, βάζουν τον καλύτερο τους εαυτό για να σαγηνεύσουν τους φανατικούς φίλους του project. 09.04.2019 11:17\nΕΠΙΣΤΡΕΦΕΙ ΔΥΝΑΜΙΚΑ ΤΟ THESSBRUNCH ΑΠΟ ΤΙΣ 13 ΑΠΡΙΛΙΟΥ\n09/04/2019, 11:17 |\nΟι έμπειροι chef των ξενοδοχείων, με απίθανες γεύσεις, βάζουν τον καλύτερο τους εαυτό για να σαγηνεύσουν τους φανατικούς φίλους του project.\nΤο Thessbrunch, το project της Ένωσης Ξενοδόχων Θεσσαλονίκης στηρίζουν οι ξενοδόχοι της Θεσσαλονίκης, οι επισκέπτες και οι ντόπιοι.\nΔιαρκώς αυξανόμενες είναι οι συμμετοχές των ξενοδοχείων, αλλά και η προσέλευση του κόσμου που επιλέγει να περάσει τις τελευταίες πρωινές και τις πρώτες μεσημεριανές ώρες του Σαββατοκύριακου δοκιμάζοντας τις brunch δημιουργίες.\nΣτο φετινό ανοιξιάτικο πρόγραμμα θα πραγματοποιηθούν δέκα Thessbrunch (συμμετοχές ρεκόρ) σε ξενοδοχεία της Θεσσαλονίκης.\nΟ κύκλος των γαστριμαργικών εκπλήξεων ανοίγει με το Bahar Boutique Hotel στις 13 και 14 Απριλίου με ένα menu που περιλαμβάνει και νηστίσιμες λιχουδιές για τις ημέρες πριν από το Πάσχα.


«Απόδραση» από το Ελληνικό σχεδιάζουν στο Μαξίμου | ΠΟΛΙΤΙΚΗ | Η ΚΑΘΗΜΕΡΙΝΗ\nΜε τη δρομολόγηση των έργων στο Ελληνικό, η κυβέρνηση επιδιώκει να απαντήσει στο επιχείρημα της Ν.Δ. ότι δεν μπορεί να φέρει επενδύσεις στη χώρα.\nΣχέδιο απεμπλοκής από τη μέγγενη του Ελληνικού έχει επεξεργαστεί το Μέγαρο Μαξίμου στον απόηχο των αλλεπάλληλων αναβολών της συνεδρίασης του ΚΑΣ, αλλά και των ευρύτερων αρνητικών επιπτώσεων στην κυβερνητική εικόνα, από την υπονόμευση του φιλοεπενδυτικού προφίλ το οποίο επιχειρεί να οικοδομήσει ο πρωθυπουργός Αλέξης Τσίπρας.\nΤο σχέδιο σε πρώτη φάση προβλέπει η προγραμματισμένη για την Τρίτη συνεδρίαση του ΚΑΣ να μην αναβληθεί εκ νέου, αλλά να διεξαχθεί κανονικά. Κατά πληροφορίες, μετά τη γεμάτη ένταση συνεδρίαση του Πολιτικού Συμβουλίου του ΣΥΡΙΖΑ υπό τον κ. Τσίπρα, την περασμένη Πέμπτη, διεμηνύθη στη γενική γραμματέα του υπουργείου Πολιτισμού Μαρία Βλαζάκη πως εάν δεν συμβάλει στην πραγματοποίηση της συνεδρίασης η ίδια θα αποπεμφθεί. Πάντως, η κ. Βλαζάκη έσπευσε την Παρασκευή να συγκαλέσει τη συνεδρίαση με πρώτο, μάλιστα, θέμα στην ατζέντα το Ελληνικό. Σε δεύτερη φάση, στόχος της κυβέρνησης είναι, ακόμη και εάν η πλειοψηφία του ΚΑΣ εμμείνει στις ενστάσεις της, να καταγραφεί ολοκληρωμένο και το σκεπτικό της μειοψηφίας που τάσσεται υπέρ της προώθησης της επένδυσης. Τέλος, με «όπλο» ακριβώς το σκεπτικό της μειοψηφίας, η ίδια η κυβέρνηση θα προσφύγει στο ΣτΕ.\nΗ κυβέρνηση εκτιμά πως η απόφαση του ΣτΕ θα είναι θετική για το Ελληνικό, καθώς προγενέστερες κρίσεις του σε παρεμφερή θέματα είχαν «φιλοεπενδυτικό» πρόσημο. Μάλιστα, έγκυροι νομικοί κύκλοι διατυπώνουν την άποψη πως λόγω της ειδικής βαρύτητας της υπόθεσης, η όποια απόφαση θα εκδοθεί σύντομα και σε κάθε περίπτωση πριν από το τέλος του χρόνου.\nΗ στροφή της κυβέρνησης, που είχε ανεχθεί τον κύκλο των καθυστερήσεων τους προηγούμενους μήνες, αποφασίστηκε από τον πρωθυπουργό για τέσσερις λόγους. Πρώτον, όσο η κυβέρνηση εμφανίζεται αδύναμη να διαχειριστεί τις αντιδράσεις των αρχαιολόγων αλλά και από το εσωτερικό του ΣΥΡΙΖΑ, επί της ουσίας καταρρέει το αφήγημα που έχει υιοθετήσει, από την έναρξη της νέας πολιτικής περιόδου ο κ. Τσίπρας, ότι είναι σε θέση την επόμενη διετία να μετατρέψει τη χώρα σε ισχυρό πόλο νέων επενδύσεων.\nΔεύτερον, παρότι, βεβαίως, η επένδυση στο Ελληνικό δεν αποτελεί συστατικό τμήμα της επερχόμενης τρίτης αξιολόγησης, είναι προφανές πως τυχόν παράταση του αδιεξόδου θα δημιουργήσει αρνητικό κλίμα τόσο στο Eurogroup όσο και κατά τη διαπραγμάτευση με τους εκπροσώπους των δανειστών. Ομως, ο κ. Τσίπρας επιθυμεί μια fast track διαπραγμάτευση που θα έχει ολοκληρωθεί ακόμη και μέχρι το τέλος του έτους για οικονομικούς, αλλά και πολιτικούς λόγους. Για οικονομικούς, καθώς η θετική πορεία της αξιολόγησης συνδέεται με τη νέα έξοδο της χώρας στις αγορές. Και για πολιτικούς, αφού θα ανοίξει ο δρόμος για τον δομικό ανασχηματισμό της κυβέρνησης –κρίνεται πλέον επιβεβλημένος– ο οποίος δεν πραγματοποιήθηκε το περασμένο καλοκαίρι, λόγω της άρνησης του κ. Ευκλείδη Τσακαλώτου να μετακινηθεί από το υπουργείο Οικονομικών.\nΜάλιστα, ο πρωθυπουργός φέρεται να εκτιμά πως η μετακίνηση του κ. Σόιμπλε από το υπουργείο Οικονομικών στη γερμανική Βουλή διευκολύνει την ταχεία ολοκλήρωση της διαπραγμάτευσης, ακόμη και εάν τον διαδεχθεί στέλεχος από τους «σκληρούς» έναντι της Αθήνας Φιλελεύθερους Δημοκράτες. Οπως χαρακτηριστικά αναφέρει στέλεχος δίπλα στον κ. Τσίπρα, «μετά τόσα χρόνια στο Eurogroup, ο κ. Σόιμπλε δεν ήταν απλά ο υπουργός Οικονομικών της ισχυρότερης χώρας στην Ευρωζώνη, αλλά ένα ολόκληρο “σύστημα”, κάτι που δεν πρόκειται να ισχύσει, τουλάχιστον βραχυπρόθεσμα για τον διάδοχό του, όποιος και εάν είναι αυτός».\nΤρίτον, ο κ. Τσίπρας επιθυμεί να μεταβεί στην Ουάσιγκτον για τη συνάντηση με τον πρόεδρο των ΗΠΑ Ντόναλντ Τραμπ, έχοντας στις βαλίτσες του στοιχεία που θα πείθουν ότι η ελληνική οικονομία έχει σταθεροποιηθεί πλήρως και αποτελεί ελκυστικό προορισμό για επενδύσεις. Σύμφωνα με πληροφορίες, στο παρασκήνιο καταβάλλεται προσπάθεια η επίσκεψη να πραγματοποιηθεί σχετικά άμεσα, δηλαδή στις 17 Οκτωβρίου. Ομως, επειδή οι χρόνοι είναι εξαιρετικά πιεστικοί, ίσως να μετατεθεί, αλλά είναι βέβαιο πως θα πραγματοποιηθεί πριν από το τέλος του έτους.\nΤέλος, με τη δρομολόγηση των έργων στο Ελληνικό, ο κ. Τσίπρας απαντά στο επιχείρημα του προέδρου της Ν.Δ. Κυριάκου Μητσοτάκη ότι δεν είναι σε θέση να φέρει στη χώρα επενδύσεις.\nΠάντως, οι κυβερνητικοί χειρισμοί προκαλούν εσωκομματικές και ενδοκυβερνητικές αντιδράσεις. Μέσα στο Πολιτικό Συμβούλιο, η αρχική πρόθεση της κυβερνητικής ηγεσίας να παρακαμφθεί άμεσα το ΚΑΣ συνάντησε την αντίδραση των κ. Δραγασάκη, Βούτση, Φίλη, Ρένας Δούρου. Ενώ δεν πέρασε απαρατήρητη η διαφορετική προσέγγιση στη Βουλή, υπέρ των αρχαιολόγων, από τον υπουργό Εσωτερικών Πάνο Σκουρλέτη.


Η λέσχη των μεσήλικων ορφανών - iCineman\nPosted on 21 Μαΐου, 2019 20 Μαΐου, 2019\nΜια δήλωση του Κιάνου Ριβς για το πόσο θα λείψουμε σε εκείνους που μας αγαπούν, όταν αποχωρήσουμε από τον μάταιο τούτο κόσμο, έγινε viral. Μεταξύ άλλων, ανακίνησε τη συζήτηση για τα προγραμματισμένα πένθη. Πώς βιώνουν αλήθεια την απώλεια οι «μεσόκοποι» που χάνουν υπέργηρους γονείς;\nΑρχίζεις να τους διακρίνεις μόνο όταν γίνεις ένας από αυτούς. Τα μάτια που «γεμίζουν», τα χέρια που σφίγγουν, τα λίγα λόγια παρηγοριάς αμέσως μόλις διακρίνουν πάνω σου εκείνο το βλέμμα απορίας και φόβου, που το ξέρουν τόσο καλά από πρώτο χέρι. Διότι, για τους περισσότερους μεσήλικους ορφανούς, κάθε καινούργιο μέλος της λέσχης είναι μια ευκαιρία να νιώσουν λιγότερο μόνοι.\nΟ 54χρονος Κιάνου Ριβς έγινε προ ημερών viral με την υπενθύμιση αυτής της τόσο δεδομένης οδύνης (και ας μην αναφέρθηκε ειδικά σε 80χρονους γονείς και τέκνα που έχουν καβατζάρει τα 45). Οταν ο Στίβεν Κόλμπερτ του «Late Show» τον ρώτησε περιπαιχτικά «Tι γίνεται όταν πεθαίνουμε Κιάνου Ριβς;», εκείνος έδωσε την απάντηση που έκανε τον οικοδεσπότη να παγώσει: «Αυτό που ξέρω είναι ότι θα λείψουμε σε εκείνους που μας αγαπούν».\nΟι «midlife orphans» είναι μια διαρκώς διογκούμενη δημογραφική ομάδα. Οφείλεται, φυσικά, στην επιμήκυνση του προσδόκιμου ζωής και το βίαιο γκριζάρισμα του πλανήτη. Σύμφωνα με την Eurostat, η ΕΕ είχε το 2015 27 εκατ. ηλικιωμένους 80+, ήτοι 7 εκατ. περισσότερα από το 2005! Στη δε Ελλάδα καταγράφονται εσχάτως στην ίδια ηλικιακή ομάδα από τα υψηλότερα ποσοστά: 6,5%.\nΩς εκ τούτου, ο μακάβριος χορός των υπερήλικων γονέων που φεύγουν, αφήνοντας πίσω τους υπερώριμα τέκνα (που ενίοτε νεανίζουν), είναι σχετικά καινούργιο φρούτο. Το διαπιστώνεις σχεδόν καθημερινά στο Facebook (τα ψηφιακά συλλυπητήρια, τα μαύρα πλαίσια και οι ασπρόμαυρες φωτογραφίες εκλιπόντων δίνουν και παίρνουν), στα «κοινωνικά» των εφημερίδων, στις ειδήσεις. Στις αρχές του περασμένου Απριλίου, με μια στεγνή ανακοίνωση ο πλανήτης πληροφορήθηκε ότι απεβίωσε η 90χρονη μητέρα της Μέρκελ. «Ο κυβερνητικός εκπρόσωπος ζήτησε να γίνει σεβαστή η ιδιωτικότητα της καγκελαρίου». Μέσα σου ξέρεις ότι ακόμα και η σιδηρά Ανγκελα, βίωσε, στα 64 της, αυτό το χαοτικό κενό.\nΔιαβάστε Μπριζίτ Μπαρντό: η ατμομηχανή της γυναικείας ιστορίας!..\nΘα περίμενε κανείς ότι στη μέση ηλικία το τραύμα θα ήταν λιγότερο βαθύ. «Και όμως… Είναι σαν να ένιωσα ότι έφυγε η γη κάτω από τα πόδια μου» μου έλεγε προ ημερών μια «φρέσκη» στην λέσχη 50χρονη φίλη. Ως midlife orphan είχες, ναι, την τύχη να απολαύσεις τη μητέρα σου σε αρκετά κομβικά σημεία της ζωής σου (στα παιδικά σου χρόνια, στο πτυχίο, στην πρώτη δουλειά, σε έναν χωρισμό, σε ένα γάμο, σε μια επιτυχία, στην πρώτη απόλυση κτλ).\nΙσως γι’ αυτό ακριβώς η απουσία τώρα είναι τόσο εκκωφαντική. Ακόμα και αν ο πατέρας σου στην «έσπαγε» όσο κανείς στον κόσμο, τώρα έχεις πλήρη επίγνωση ότι αίφνης χάνεται από τη ζωή σου μια ανεξάντλητη πηγή ανόθευτης αγάπης. Και ιδιαίτερα στην Ελλάδα της κρίσης, αυτή η συνειδητοποίηση μπορεί να είναι πολύ σκληρή.\nΤα εύλογα λόγια παρηγοριάς τού τύπου «ήταν πλήρης ημερών» και «είσαι τυχερός/ή που πρόλαβες να τον ζήσεις» καταφέρνουν προς στιγμήν να σε συνεφέρουν, μετά όμως ηχούν, σχεδόν, σαν χλεύη: «Και ποιος είσαι εσύ που θα μου πεις ότι ο πατέρας μου δεν είναι αιώνιος;».\nΚανείς δεν σε προετοιμάζει για τα διάφορα στάδια της απώλειας: την υπενθύμιση της δικής σου θνητότητας, το υπαρξιακό ρόλερ κόστερ κ.ά. Ούτε για την κατάδυση στην ξεχασμένη παιδική ηλικία. Γιατί δεν είναι μόνο ο πατέρας που χάνεις ή ο πατέρας των τελευταίων πέντε χρόνων (ενδεχομένως άρρωστος, κλινήρης, γκρινιάρης, με άνοια κτλ). Είναι όλοι αυτοί οι πατέρες που ξεπηδούν μέσα από, μέχρι πρότινος, ερμητικά κλειστά συρτάρια. Με επικεφαλής βέβαια τον παντοκράτορα πατέρα των παιδικών χρόνων. Εκείνον που σε ξυπνούσε μέσα στη νύχτα για να σου δώσει την αντιβίωση με γεύση φράουλα, εκείνον στη θέση του οδηγού με εσένα να τραγουδάς «Abba» στο πίσω κάθισμα.\nΌσο για την οδύνη, σε αυτήν την ηλικία κανείς δεν θα σου επιτρέψει, τους ολολυγμούς και τις υστερίες. Τελικά, οι μη έχοντες δικά τους παιδιά βιώνουν πιο τραυματικά την απώλεια; Μάλλον πρόκειται για αστικό μύθο. Η αναπαραγωγή δεν παίζει κανένα ρόλο στην ωρίμανση και την ψυχική ανθεκτικότητα. Το μόνο επιχείρημα που ευσταθεί είναι ότι με τα εγγόνια υπάρχει μία ακόμη γενιά να αφηγηθεί την κοινή ιστορία. Οπως και να ‘χει, είσαι πενηντάρης και έχασες τη μαμά σου; Ξεκόλλα, σίγουρα δεν την έχασες πρόωρα, κανείς δεν θα σου κάνει «πατ-πατ» στην πλάτη.\nΠιθανότατα αυτό να είναι και το πιο σκληρό μάθημα στις προγραμματισμένες απώλειες «ακραίας έντασης» -όπως τις αποκαλεί ο Ρίλκε- που λαμβάνουν χώρα στη διάρκεια του μεσήλικου βίου. Η ζωή δεν κάνει pause. Συνεχίζει ορμητική, φουριόζα, ανηλεής και εσύ δεν έχεις πολύ χρόνο για ρομαντικά πένθη με μαύρους πέπλους. Τα μεσήλικα ορφανά είναι σαν τους Iάπωνες που επέζησαν από το βιβλικό τσουνάμι του 2011. Έχουν απόλυτη συνείδηση της απώλειας. Θα τρέξουν, όμως, να φτιάξουν, ακόμα και με χαρτόκουτα, ένα καθαρό, τακτικό, προστατευμένο χώρο, για να συνεχίσουν τη μάχη τους με τη ζωή.\n*Στη φωτογραφία του θέματος, η Τζέιν Φόντα με τον Χένρι Φόντα και την Κάθριν Χέπμπορν «Στη χρυσή λίμνη» (1981), ταινία που η ίδια έκανε εν όψει της απώλειας του πατέρα της.\nCategoriesART&SOCIETYTags,midlife orphans Κιάνου ριβς


Ο Πύργος του Άιφελ, που θεωρείται το έμβλημα του Γαλλικού Πολιτισμού, το σύμβολο της Γαλλικής πρωτεύουσας και το πρώτο σημείο προορισμού κάθε επισκέπτη από κάθε σημείο της γης, βρίσκεται στο Παρίσι, στο νοτιοδυτικό άκρο του πάρκου Champ–de–Mars, δίπλα στον ποταμό Σηκουάνα. Θεωρείται ένα ανεπανάληπτο έργο τέχνης, ένας πύργος των 300 μέτρων, όπως πρωτονομάστηκε, ένας μεταλλικός πύργος, που χρειάστηκε για την κατασκευή του ατελείωτες ώρες σχεδιασμού σε χαρτί από αρχιτέκτονες και μηχανικούς, αμέτρητες ώρες εργασίας από τους εργάτες, τόνους υλικών, μεγάλο ποσό χρημάτων και πάνω από όλα μεράκι, επιμονή και υπομονή.\nΑυτό το μνημείο εντυπωσίασε, προκάλεσε σύγχυση στον κόσμο των λογοτεχνών, των ποιητών, έφερε στην επιφάνεια θετικά ή αρνητικά σχόλια, απειλήθηκε με κατεδάφιση, χρησιμοποιήθηκε στο Πρώτο και στο Δεύτερο Παγκόσμιο Πόλεμο, τυπώθηκε σε γραμματόσημα, σε καρτ ποστάλ, πρωταγωνίστησε και πρωταγωνιστεί σε ταινίες, σε κινούμενα σχέδια, σε βιντεοπαιχνίδια. Αποτέλεσε πηγή έμπνευσης για θεατρικούς δημιουργούς, για εκπροσώπους του γραπτού λόγου γράφοντας διηγήματα, μυθιστορήματα, ποιήματα, ενέπνευσε καλλιτέχνες από το χώρο της ζωγραφικής, της φωτογραφίας, της μουσικής.\nΠόσοι, όμως, γνωρίζουμε πραγματικά την ιστορία για την κατασκευή του συγκεκριμένου έργου τέχνης; Ποιος συνέλαβε την ιδέα του σχεδιασμού του, ποιος προσπάθησε να υλοποιήσει το έργο και από ένα σχέδιο σε χαρτί να γίνει ένας αληθινός μεταλλικός πύργος; Για ποιο λόγο κατασκευάστηκε, πότε ξεκίνησαν και πότε τελείωσαν οι εργασίες του ; Τι εκπροσωπούσε στο παρελθόν και τι εκπροσωπεί σήμερα; Σε αυτά τα ερωτήματα, θα προσπαθήσουμε να απαντήσουμε δίνοντας πληροφορίες για το λίκνο του Γαλλικού Πολιτισμού, που δέχεται καθημερινά πλήθος επισκεπτών, είτε για να θαυμάσουν τη θέα, είτε για να απολαύσουν κάποιο έδεσμα, είτε απλά για να πουν ότι κάποια στιγμή κατάφεραν να επισκεφθούν τον συγκεκριμένο πύργο, που είχαν δει σε κάποιο περιοδικό, σε κάποιο τουριστικό οδηγό, σε κάποια φωτογραφία. Οι λόγοι επίσκεψης είναι αναρίθμητοι αλλά οι λόγοι κατασκευής του είναι λίγοι και αξίζει να τους μάθουμε, ώστε να καταλάβουμε ποια ήταν η κινητήριος δύναμη, που ώθησε τους ανθρώπους του παρελθόντος να αφήσουν ένα τέτοιο μνημείο ως πολιτιστική και ιστορική κληρονομιά.\nΤο 1851 διοργανώθηκε στο Λονδίνο η πρώτη Παγκόσμια Έκθεση με σκοπό να δείξει την τεχνολογική ανάπτυξη της εποχής καθώς και την πρόοδο της Αγγλίας. Κάθε φορά που αυτή η έκθεση πραγματοποιούταν, η χώρα που είχε αναλάβει τη διεξαγωγή της, έπρεπε να δείξει ένα καινούργιο οικοδόμημα. Η Γαλλία ανέλαβε τη διοργάνωση της έκθεσης αρκετές φορές, όπως το 1855, το 1867 και το 1878 όπου κατασκευάστηκε το «Palais du Trocadéro». Ο Jules Ferry, επικεφαλής της γαλλικής κυβέρνησης για τη χρονική περίοδο 1883 – 1885 αποφασίζει με επίσημο διάταγμα την οργάνωση μιας νέας Παγκόσμιας Έκθεσης στο Παρίσι, από τις 5 Μαΐου 1889 ως τις 31 Οκτωβρίου της ίδιας χρονιάς, θέλοντας να δείξει την πρόοδο των επιστημών από το 1789 μέχρι το 1889. Επιπλέον, το έτος 1889 είχε ιστορική σημασία, αφού ήταν η επέτειος των 100 χρόνων μετά τη Γαλλική Επανάσταση.\nΤο Ιούνιο του 1884, οι Maurice Koechlin και Émile Nouguier, μηχανικοί από τις «επιχειρήσεις Eiffel», ξεκινούν να σχεδιάζουν ένα μεταλλικό πύργο ύψους 300 μέτρων. Η ιδέα δεν τους ανήκει αλλά προέρχεται από τις Η.Π.Α, όπου οι δύο μηχανικοί Clark και Reeves φαντάζονταν την κατασκευή ενός μεταλλικού πύργου για την Παγκόσμια Έκθεση του 1876 στη Φιλαδέλφεια. Έργο που ειπώθηκε ως ιδέα, δημοσιεύθηκε στο γαλλικό περιοδικό «Nature», αλλά δεν πραγματοποιήθηκε ποτέ λόγω οικονομικών δυσχερειών. Επίσης, το 1878 ο Γάλλος αρχιτέκτονας Jules Bourdais παρουσιάζει το σχεδιασμό ενός πύργου ύψους 300 μέτρων από γρανίτη στη Γαλλία, αλλά τελικά η ιδέα του δεν υλοποιείται. Τον Ιούνιο του 1884 ο μηχανικός Maurice Koechlin παρουσιάζει το σχέδιο του στον εργοδότη του, που είναι ο γάλλος βιομήχανος και μηχανικός Gustave Eiffel, γνωστός για τις μεταλλικές του δημιουργίες, όπως η οδογέφυρα «Maria Pia» στη Πορτογαλία. Εκείνος δηλώνει ότι δεν του προκαλεί το ενδιαφέρον, παροτρύνοντας, όμως, εκείνον και τον συνεργάτη του, να μην εγκαταλείψουν την προσπάθεια τους. Με τη βοήθεια του αρχιτέκτονα Stephen Sauvestre των «επιχειρήσεων Eiffel» παρουσιάζεται ένα νέο σχέδιο, που δίνει στο πύργο τη μορφή ενός φάρου. Ο Gustave Eiffel εντυπωσιάζεται και ζητάει την άδεια από το γαλλικό κράτος για την οικοδόμηση ενός τέτοιου πύργου και ταυτόχρονα αγοράζει τα δικαιώματα από τους μηχανικούς Maurice Koechlin και Émile Nouguier.\nΟ Gustave Eiffel είναι ο άνθρωπος, που δεν σχεδίασε τον πύργο αλλά που προσπαθεί με τις γνωριμίες του να υλοποιήσει το συγκεκριμένο έργο και που αργότερα θα το χρηματοδοτήσει σε συνεργασία με τρεις τράπεζες, αφού τα κονδύλια του γαλλικού κράτους δεν θα είναι επαρκή. Αρχικά πείθει τον Υπουργό Βιομηχανίας και Εμπορίου Édouard Lockroy να ανακοινώσει το Μάιο του 1886 διαγωνισμό για τη κατασκευή ενός μεταλλικού πύργου ύψους 300 μέτρων στο κέντρο του πάρκου Champ–de–Mars. Πρόκειται για ένα τεράστιο πάρκο με πολλά φυτά, όπου οι άνθρωποι, γηγενείς ή τουρίστες, είτε περπατούν είτε ασχολούνται με διάφορες δραστηριότητες. Παρουσιάζονται 107 σχέδια αλλά νικητής του διαγωνισμού είναι ο Gustave Eiffel. Έπειτα από πολλές συναντήσεις ανάμεσα σε εκείνον και μέλη της κυβέρνησης, υπογράφεται σύμβαση που ορίζει επίσημα ότι ο πύργος θα είναι η είσοδος της Παγκόσμιας Έκεθεσης του 1889 στο πάρκο Champ–de–Mars στο Παρίσι. Επιπλέον, επιλύονται άλλα θέματα όπως η κατασκευή ανελκυστήρων για τη μεταφορά των ανθρώπων, το απαιτούμενο ποσό για το συγκεκριμένο έργο, οι χορηγοί, οι τιμές των εισιτηρίων κατά τη διάρκεια της έκθεσης, ο αριθμός αιθουσών στο πύργο και το επιστημονικό ή στρατιωτικό τους περιεχόμενο. Διευκρινίζεται, ακόμα, ότι ο πύργος θα ονομαστεί Πύργος του Άιφελ (La Tour Eiffel) , ότι ο Gustave Eiffel θα έχει τα δικαιώματα διαχείρισής του για είκοσι χρόνια, μέχρι το 1909 αλλά μετά θα ανήκει στην πόλη του Παρισιού.\nΟι εργασίες για την ανέγερση του πύργου ξεκινούν στις 28 Ιανουαρίου 1887 και ολοκληρώνονται στις 31 Μαρτίου του 1889, όπου ο Gustave Eiffel τοποθετεί τη γαλλική σημαία στο ψηλότερο σημείο. Στις 6 Μαϊού του 1889 η Παγκόσμια Έκθεση ανοίγει τις πόρτες της στο πλήθος, που θα έχει τη δυνατότητα να επισκεφθεί τον Πύργο από τις 15 Μαϊού. Ο μεταλλικός πύργος αποτελείται από πυλώνες, τόξα, ο ρόλος των οποίων είναι διακοσμητικός, τρεις ορόφους και από σκάλες. Η Γαλλία παρουσιάζει ένα οικοδόμημα που όμοιό του δεν έχει υπάρξει μέχρι εκείνη τη στιγμή. Το μόνο ελάττωμα είναι η μη λειτουργία των ανελκυστήρων, εξαιτίας της οποίας οι επισκέπτες πρέπει να χρησιμοποιούν τα σκαλιά για να πάνε σε κάθε όροφο. Το πλήθος, που συγκεντρώνεται για τη Παγκόσμια Έκθεση δεν είναι αριθμητικά το αναμενόμενο , αλλά τουλάχιστον οι περισσότεροι εντυπωσιάζονται από το Πύργο του Άιφελ. Μετά τη λήξη της έκθεσης, ο αριθμός των επισκεπτών μειώνεται αρκετά και στη νέα Παγκόσμια Έκθεση, που γίνεται πάλι στο Παρίσι το 1900, ο Gustave Eiffel αποφασίζει τη μείωση της τιμής των εισιτηρίων. Η προσέλευση των επισκεπτών στην έκθεση είναι μεγαλύτερη από εκείνη του 1889 αλλά οι επισκέπτες του πύργου είναι λιγότεροι.\nΤο εντυπωσιακό μεταλλικό οικοδόμημα, λοιπόν, δεν παρουσιάζει κανένα τουριστικό ενδιαφέρον και η γαλλική κυβέρνηση σκέφτεται να τον κατεδαφίσει μετά το 1909, όπου θα έληγε το χρονικό διάστημα της επικαρπίας του Gustave Eiffel. Ο ίδιος με τη σειρά του προσπαθεί να σώσει το δημιούργημά του ήδη από το 1889, όπου είχε παρατηρήσει τη μείωση των επισκεπτών και στράφηκε προς το χώρο των επιστημών, θεωρώντας ότι εκεί θα είναι χρήσιμος. Αρχικά, την ίδια χρονιά τοποθετείται ένας μικρός σταθμός παρατήρησης από τη Κεντρικό Μετεωρολογικό Γραφείο σε ψηλό σημείο του πύργου. Το 1898 αποτελεί το χώρο πραγματοποίησης ενός νέου τρόπου ασύρματης επικοινωνίας μέσω ηλεκτρομαγνητικών βραχέων κυμάτων, σε απόσταση 4 χιλιομέτρων, από τον Πύργο ως το Πάνθεον. Το 1903 τοποθετείται κεραία στην κορυφή του πύργου, συνεισφέροντας με αυτό τον τρόπο στη δημιουργία ενός ασύρματου τηλεγραφικού δικτύου μέσω οπτικών σημάτων ή με ταχυδρομικά περιστέρια. Το 1909 γίνεται η τοποθέτηση μιας αεροδυναμικής σήραγγας για την προσομοίωση των συνθηκών μετακίνησης σταθερών αντικειμένων στον αέρα. Μετά από την χρήση του πύργου στον τομέα των επιστημών, οι γαλλικές αρχές κατανοούν την σημαντικότητά του και το 1910 αναστέλλουν την κατεδάφισή του παρέχοντάς τον στις επιστήμες για τα επόμενα εβδομήντα χρόνια.\nΣημαντικός θεωρείται ο ρόλος του Πύργου του Άιφελ, κατά τη διάρκεια του Ά Παγκοσμίου Πολέμου (1914 – 1918), αφού χάρη στα ασύρματα δίκτυα επικοινωνίας έγιναν συλλήψεις για κατασκοπία ή αποφεύχθηκαν σοβαρές επιθέσεις. Το 1922 εγκαινιάζεται ο πρώτος γαλλικός ραδιοφωνικός σταθμός με το όνομα «Ραδιόφωνο Πύργος του Άιφελ» και θα εκπέμπει από το μεταλλικό πύργο μέχρι το 1940. Το 1925 τοποθετείται κεραία για τη μετάδοση τηλεοπτικών εκπομπών από τη Γαλλική τηλεόραση. Το 1937 πραγματοποιείται στο Παρίσι από τις 25 Μαϊού ως τις 25 Νοεμβρίου η Διεθνής Έκθεση Τεχνών και Τεχνικών στη σύγχρονη πόλη και για αυτό το λόγο ανακαινίζεται ο Πύργος του Άιφελ, καθώς ο πρώτος όροφος έγινε πιο μοντέρνος και πιο φωτεινός. Κατά τη διάρκεια του Δεύτερου Παγκοσμίου Πολέμου (1939 – 1945), ο γερμανικός στρατός τοποθετεί γερμανικό πομπό για τη λειτουργία της τηλεόρασης σε όλη την Ευρώπη. Ταυτόχρονα, τοποθετείται ο κατάλληλος εξοπλισμός για μία δέσμη φωτός, η οποία χρησιμοποιείται από τους Γερμανούς ως τρόπος καθοδήγησης των αεροπλάνων κατά τη διάρκεια της νύχτας. Μετά το τέλος του πολέμου, οι Αμερικάνοι τοποθετούν ραντάρ στο Πύργο του Άιφελ ενώ συνεχίζεται η μετάδοση τηλεοπτικών εκπομπών, αρχικά απρόμαυρων και εν συνεχεία έγχρωμων. Το 1952 ο πύργος εξοπλίζεται με ένα αεροναυτικό φάρο για τη πλοήγηση των αεροπλάνων τη νύχτα ή όταν υπάρχει ομίχλη. Το 1959 τοποθετείται νέα κεραία τηλεμετάδοσης, δίνοντας έτσι την ευκαιρία σε πολλούς ανθρώπους να παρακολουθούν τηλεοπτικά προγράμματα.\nΜετά την συνεισφορά του Πύργου του Άιφελ στο χώρο των επιστημών ξεκινά μία νέα περίοδο για αυτό το μνημείο. Συγκεκριμένα από τη δεκαετία του 1960 και έπειτα τουρίστες από κάθε γωνιά του κόσμου έρχονται, για να θαυμάσουν αυτό το μεταλλικό πύργο ύψους 318 μέτρων συμπεριλαμβανομένου το ύψος των κεραιών. Η προσέλευση του κόσμου μπορεί να γίνει με σκάλες ή με ανελκυστήρα μέχρι το δεύτερο όροφο και μόνο με ανελκυστήρα μέχρι τον τρίτο όροφο, αφού προμηθευτεί με το κατάλληλο εισιτήριο. Τα ταμεία των εισιτηρίων βρίσκονται στο βόρειο και δυτικό στύλο, ο ανελκυστήρας είναι προσβάσιμος από το δυτικό στύλο ενώ υπάρχουν σκάλες στον ανατολικό στύλο, φθάνοντας συνολικά τα 1665 σκαλιά.\nΣτο πρώτο όροφο, όπου χωρούν περίπου 2500 άνθρωποι, υπάρχουν ειδικά διαμορφωμένοι χώροι με τηλεσκόπια, που επιτρέπουν στον κάθε επισκέπτη να θαυμάσει τη θέα και τα μνημεία στη πόλη του Παρισιού. Μπορεί, επίσης, να δει χαραγμένα με χρυσά γράμματα τα ονόματα 72 σπουδαίων προσωπικοτήτων από τον επιστημονικό χώρο, που έζησαν την περίοδο 1789 – 1889. Στον ίδιο όροφο, βρίσκονται το εστιατόριο «58 Tour Eiffel», το οποίο προσφέρει θέα προς το εξωτερικό ή το εσωτερικό του πύργου και ένα παρατηρητήριο κινήσεων, το οποίο ανιχνεύει τις ταλαντώσεις του πύργου, προερχόμενες από τη κορυφή του λόγω του ανέμου και της θερμικής διαστολής. Χαρακτηριστική είναι η ύπαρξη ενός κομματιού της σκάλας σε σχήμα σαλιγκαριού, που αποτελούσε μέρος του πύργου από τότε που κατασκευάστηκε μέχρι το 1986, όπου και κόπηκε σε 22 κομμάτια, 21 εκ των οποίων πουλήθηκαν σε πλειστηριασμούς.\nΗ χωρητικότητα του δευτέρου ορόφου φθάνει περίπου τα 1600 άτομα αλλά πιστεύεται ότι η θέα είναι καλύτερη από εκείνη του πρώτου και εκείνη του τρίτου ορόφου. Ο κάθε επισκέπτης μπορεί να απολαύσει τα εδέσματα από το εστιατόριο «Jules Verne», το οποίο έχει βραβευθεί με το «αστέρι Michelin».\nΗ προσέλευση των επισκεπτών στον τρίτο όροφο γίνεται μόνο με ανελκυστήρα, αφού απαγορεύεται αυστηρά η χρήση της σκάλας και χωράει περίπου 400 άτομα. Σε αυτό τον όροφο κάθε επισκέπτης μπορεί να δει, θα λέγαμε, ένα είδος μουσείου κέρινων ομοιωμάτων. Απεικονίζεται σε κέρινο άγαλμα ο Gustave Eiffel, ο οποίος δεχεται την επίσκεψη του Thomas Edison, του Αμερικάνου πρωτοπόρου του ηλεκτρισμού, του επινοητή του τηλεφώνου, του κινηματογράφου και της εγγραφής του ήχου. Ανεβαίνοντας μερικά σκαλοπάτια, βρίσκεται σε μία εξωτερική πλατφόρμα, αποτελώντας κατά κάποιο τρόπο τον τέταρτο όροφο, όπου υπάρχουν κεραίες μετάδοσης για τη τηλεόραση ή για το ραδιόφωνο.\nΟ Πύργος του Άιφελ, ο Πύργος των 300 μέτρων, ο Πύργος των 312 μέτρων ή ο Πύργος των 324 μέτρων εντυπωσιάζει τους επισκέπτες του τώρα αλλά χρειάστηκαν περίπου 70 χρόνια για να τους προσελκύσει. Αρχικά προκάλεσε τον ενθουσιασμό των επισκεπτών της Παγκόσμιας Έκθεσης του 1889 και της Παγκόσμιας Έκθεσης του 1900. Έπειτα, χρησιμοποιήθηκε για την πρόοδο των επιστημών και σήμερα θεωρείται ως ο βασικός προορισμός του τουρισμού. Τι έγινε και όλα άλλαξαν; Σε τι οφείλεται η αποδοχή του Πύργου του Άιφελ από τον κόσμο ; Ίσως οι άνθρωποι μελέτησαν την ιστορία του και θέλησαν να τον δουν κάνοντας ένα ταξίδι μέχρι το Παρίσι. Ίσως, στην σύγχρονη εποχή προκαλεί ενθουσιασμό και έκπληξη η ύπαρξη ενός μεταλλικού πύργου, που μετά από 123 χρόνια στέκεται αγέρωχος υπό το δυνατό φως του ηλίου αντέχοντας κάθε καιρικό φαινόμενο, χωρίς να λυγίζει ούτε στιγμή. Ποια ήταν, όμως, η στάση των ανθρώπων των γραμμάτων της εποχής κατά τη διάρκεια της οποίας κατσκευάστηκε ο Πύργος του Άιφελ;\nΛίγες ημέρες πριν την έναρξη των εργασιών ανέγερσης του πύργου, στις 28 Ιανουαρίου του 1887 συντάσσεται ένα γράμμα διαμαρτυρίας από ανθρώπους της λογοτεχνίας, της ποίησης, της ζωγραφικής, της αρχιτεκτονικής μεταξύ των οποίων ο Leconte de Lisle, ο Guy de Maupassant, ο Alexandre Dumas, ο François Coppée, ο Jean Gigoux κά. Το γράμμα τους θα δημοσιευθεί στο καθημερινό γαλλικό περιοδικό «Le Temps» στις 14 Φεβρουαρίου του 1887 με τον τίτλο «Διαμαρτυρία Καλλιτεχνών ενάντια στον πύργο του κ.Άιφελ». Θα αναφέρουν ότι δε δέχονται την κατασκευή του συγκεκριμένου πύργου, δηλώνοντας ότι υπάρχουν ήδη όμορφα οικοδομήματα όπως η Παναγία των Παρισσίων, η Αψίδα του Θριάμβου, το Παλάτι του Λούβρου, πέτρινα αριστουργήματα που στολίζουν το Παρίσι. Για αυτούς, ο μεταλλικός πύργος δεν αρμόζει στη πόλη τους, επειδή θα είναι απλά ένας απαίσιος σκοτεινός πύργος, που θα αποτελέσει πηγή κοροϊδίας για τους επισκέπτες της Έκθεσης. Ο Gustave Eiffel απαντάει στο ίδιο περιοδικό θέτοντας το ερώτημα για ποιο λόγο η συγκεκριμένη διαμαρτυρία εμφανίστηκε τόσο αργά και όχι ένα χρόνο νωρίτερα. Δεν καταλαβαίνει την απορριπτική στάση γνωστών προσωπικοτήτων προς ένα οικοδόμημα, το οποίο βρίσκεται ακόμα σε χαρτί. Τονίζει ότι ένα έργο δεν κρίνεται από τη εξωτερική του ομορφιά αλλά από τη χρησιμότητά του στο μέλλον. Συμπληρώνει ότι ο πύργος αποτελεί μέρος της Παγκόσμιας Έκθεσης και ότι έχει επιλεχθεί μεταξύ άλλων σχεδίων. Αναφέρει ότι η Γαλλία χρειάζεται να δείξει την πρόοδο της και ότι σύμφωνα με αυτόν η διαμαρτυρία προέρχεται από την αιώνια διαμάχη μεταξύ καλλιτεχνών και μηχανικών. Κλείνει την απάντησή του, ζητώντας από όλους να περιμένουν απλά την κατασκευή του πύργου. Τελικά, μετά την ολοκλήρωση της κατασκευής του, αρκετοί από τους ανθρώπους, που είχαν διαμαρτυρηθεί εναντίον του, άλλαξαν γνώμη και έγραψαν θετικά σχόλια.\nΣτις μέρες μας ο Πύργος του Άιφελ θεωρείται ως μία αξιοθαύμαστη κατασκευή του ανθρώπου, που όταν έχει τη δύναμη και την ευκαιρία μπορεί να δημιουργήσει και να προσφέρει στην εξελικτική πορεία. Πρόκειται για ένα εγχείρημα, που αλλάζει ανάλογα με τις απαιτήσεις της κάθε εποχής, χωρίς να χάνει την αίγλη του στο ελάχιστο. Μέχρι το 1961,το ύψος του είναι 312 μέτρα και αποτελεί το ψηλότερο οικοδόμημα στον κόσμο, κάτι το οποίο θα αλλάξει μετά την ανέγερση του ουρανοξύστη «Chrysler Building» στη Νέα Υόρκη των Η.Π.Α ύψους 319 μέτρων το 1930. Το 1964 καταγράφεται ως ιστορικό μνημείο και το 1991 γίνεται μνημείο Παγκόσμιας Πολιτιστικής Κληρονομιάς από τον οργανισμό Ηνωμένων Εθνών για την Εκπαίδευση, την Επιστήμη και τον Πολιτισμό (UNESCO). Το 2000 τοποθετούνται νέες κεραίες με αποτέλεσμα το ύψος του να φθάσει τα 324 μέτρα, χωρίς να είναι το υψηλότερο οικοδόμημα στον κόσμο, αφού από το 2010 υπάρχει ο ουρανοξύστης «Μπούρτζ Χαλιφά» ή «Μπούρτζ Ντουμπάι», ύψους 828 μέτρων στο Ντουμπάι των Ηνωμένων Αραβικών Εμιράτων. Το 2012 ο Πύργος του Άιφελ γίνεται το σύμβολο εξοικονόμησης ενέργειας και σύμφωνα με τις ανακοινώσεις της γαλλικής κυβέρνησης θα είναι σύντομα το πρώτο «Πράσινο» Μνημείο, δηλαδή το μνημείο που θα ωφελήσει το περιβάλλον. Συγκεκριμένα, αποφασίστηκε η ανακαίνιση του πρώτου ορόφου και η εγκατάσταση ανεμογεννητριών, φωτοβολταϊκών αλλά και συστήματος συλλογής του βρόχινου νερού μέχρι τα τέλη του 2013, με σκοπό την αύξηση της ενεργειακής αποδοτικότητας. Ταυτόχρονα, θα γίνουν περαιτέρω αλλαγές που θα βελτιώσουν την πρόσβαση των ανθρώπων με προβλήματα κινητικότητας.\nΟ Πύργος του Άιφελ was last modified: Σεπτεμβρίου 3rd, 2018 by DM - admin@RS


Γυρίσματα για τη celebrity εκδοχή του «Ρουκ Ζουκ»! Ποιοι έπαιξαν; - ΤV ΝΕΑ - TV24-MAGAZINE\nΓυρίσματα για τη celebrity εκδοχή του «Ρουκ Ζουκ»! Ποιοι έπαιξαν;\nΤV ΝΕΑ 27.06.2017 09:30\nΤο «Ρουκ Ζουκ» με τη Ζέτα Μακρυπούλια έκανε την έκπληξη και τα στελέχη του ANT1 είναι πολύ ευχαριστημένοι με την παρουσία του παιχνιδιού και ήδη έχει δοθεί το πράσινο φως για την επόμενη σεζόν. Διαβάστε παρακάτω περισσότερα...\nΕίναι πολύ πιθανό μάλιστα να υπάρχει του χρόνου και μία celebrity εκδοχή του παιχνδιού τη νέα σεζόν στην prime time ζώνη με εβδομαδιαία επεισόδια,όπως ακριβώς συνέβαινε την περσινή σεζόν με το τηλεπαιχνίδι «Άκου τι είπαν» με τον Χρήστο Φερεντίνο.\nΠάντως σήμερα το tv-24.gr σας αποκαλύπτει ότι χθες το βράδυ πραγματοποιήθηκε γυρίσματα για το «Ρουκ Ζουκ» με παίκτες-σελέμπριτι. Σε αυτά έπαιξαν τις διασκεδαστικές δοκιμασίες η Σοφία Βογιατζάκη,η Τραϊάνα Ανανία,η Βίκυ Κάβουρα,η Μαρία Κορινθίου,η Σοφία Παυλίδου,ο Αλέξης Φούκος και ο Γιώργος Βάλαρης. Διαβάστε παρακάτω περισσότερα...\nΒέβαια ακόμα δεν έχει γίνει γνωστό πότε θα προβληθεί το συγκεκριμένο επεισόδιο και αν θα το δούμε τη φετινή σεζόν στην prime time,σαν πείραμα δηλαδή για του χρόνου.\n«Μπρούσκο»: Ποιο αγαπημένο ζευγάρι ανεβαίνει τα σκαλιά της εκκλησίας; Αποκλειστικές εικόνες!\nΞεκινούν τα γυρίσματα για τη νέα καθημερινή σειρά «Τατουάζ» – Η εντυπωσιακή αλλαγή στην εμφάνιση της Εβελίνας Παπούλια\nΑποκλειστικό! Ποια special guest εμφάνιση θα δούμε στο νέο live επεισόδιο του «So You Think You Can Dance»;


Τατάρ για Κυπριακό: Kάναμε ένα «ιστορικό βήμα»\nΤρίτη, 22 Ιουνίου 2021 03:47:02 ΜΜ\nΑρχική›Διεθνή›Ειδήσεις›Τατάρ για Κυπριακό: Kάναμε ένα «ιστορικό βήμα»\n15:09 - 29 Απρ 2021 | Ειδήσεις\nΟ Τατάρ μίλησε για «ιστορικό βήμα» σε ότι αφορά την εξέλιξη των διαβουλεύσεων στην Γενεύη και αναφερόμενος στην πρόταση των 6 σημείων που κατέθεσε αμφισβητώντας τις ισχύουσες αποφάσεις του ΣΑ του ΟΗΕ τόνισε ότι για πρώτη φορά «καταγράψαμε την πιθανότητα μόνιμης και σταθερής συμφωνίας με την Τουρκική Δημοκρατία της Βόρειας Κύπρου», όπως αποκάλεσε το ψευδοκράτος ο κατοχικός ηγέτης.\n«Ήταν μια υπέροχη συνάντηση και η συμβολή του κ. Τσαβούσογλου έχει καταγραφεί στην ιστορία. Κάναμε επίσης ένα ιστορικό βήμα εδώ», είπε χαρακτηριστικά ο Τατάρ.\nΟ Τατάρ επεσήμανε την υποστήριξη της Τουρκίας στην άτυπη πενταμερή διάσκεψη υπό την αιγίδα του ΓΓ του ΟΗΕ και ευχαρίστησε το Μεβλούτ Τσαβούσογλου ενώ αποκάλυψε ότι επικοινώνησε τηλεφωνικά με τον Τούρκο πρόεδρο και τον ενημέρωσε για τα όσα διημείφθησαν στη Γενεύη.\nΔιπλωματικές πηγές για Πενταμερή: Πλήρης συντονισμός με την κυπριακή πλευρά\nΤελευταία τροποποίηση στις 15:13 - 29 Απρ 2021


Πως κατέρρευσε η αυτοκρατορία ακινήτων στην Ελλάδα – The Panhellenic Post\nΠως κατέρρευσε η αυτοκρατορία ακινήτων στην Ελλάδα\nΑποκαλυπτικός υπήρξε ο επιχειρηματίας Άρης Βωβός, γιος του Μπάμπη Βωβού που συνελήφθη για οφειλές στο Δημόσιο και ήδη μετά την απολογία του στον ανακριτή αφέθηκε ελεύθερος με περιοριστικούς όρους, όπως την απαγόρευση εξόδου από τη χώρα και εγγύηση 100.000 ευρώ. Ο κ. Βωβός αντιμετωπίζει κατηγορίες σε βαθμό κακουργήματος για μη καταβολή προς το δημόσιο φόρων και ασφαλιστικών εισφορών.\nΟ Άρης Βωβός, μιλώντας στο ΣΚΑΙ, αναφέρθηκε σε όλα εκείνα που οδήγησαν την αυτοκρατορία των ακινήτων που κοσμούν μεγάλες λεωφόρους της Αθήνας, στην κατάρρευση, λέγοντας πως υπήρξαν πολλά λάθη, αλλά μία βασική αιτία ήταν το γεγονός της κατασκευής του σταδίου στον Βοτανικό, για το οποίο η επιχείρηση είχε δαπανήσει 150 εκατομμύρια ευρώ, αλλά όλα έχουν παγώσει.\nΌπως σημείωσε ο Βοτανικός δεν είναι η μοναδική αιτία των οικονομικών δυσκολιών της εταιρείας, αλλά συνετέλεσε ουσιαστικά, λέγοντας πως η επένδυση των 150 εκατομμυρίων ευρώ παραμένει παγωμένη εδώ και 4 χρόνια και πως εκείνοι ουσιαστικά επένδυσαν με βάση ένα νόμο που είχε ψηφιστεί στη Βουλή από τη συντριπτική πλειοψηφία των βουλευτών. Σημείωσε δε πως το πλάνο της επιχείρησης ήταν η κατασκευή και εν συνεχεία η πώληση του εμπορικού κέντρου σε ξένη εταιρεία.\nΟ διευθύνων σύμβουλος της εταιρείας, Άρης Βωβός αποκάλυψε, ακόμη, ότι η Νέα Δημοκρατία χρωστά στον όμιλο ενοίκια από το κτίριο όπου στεγάζονται τα κεντρικά γραφεία του κυβερνώντος κόμματος. Όπως αποκάλυψε δεν έχουν πάρει ούτε ένα ευρώ από τη Νέα Δημοκρατία από τον Απρίλιο του 2011.\nΑναφορικά με τις οφειλές της εταιρείας στο Δημόσιο, δήλωσε πως δεν έχει την ακριβή εικόνα του ποσού, αλλά έδωσε τη διαβεβαίωση πως το ελληνικό δημόσιο δεν πρόκειται να χάσει ούτε ένα ευρώ από την εταιρεία. Αυτό όμως που πραγματικά προκάλεσε έκπληξη είναι πως οι συνολικές οφειλές της εταιρείας ανέρχονται σε περίπου 700 εκατομμύρια ευρώ.\nΟ κ. Άρης Βωβός δήλωσε πως η εταιρεία του ήταν πάντα συνεπής στις υποχρεώσεις της από το 1975 έως το 2009, ενώ ανέφερε χαρακτηριστικά πως κτίριο που είχε νοικιάσει για 400.000 ευρώ σε εταιρεία κινητής τηλεφωνίας με 8.500 τετραγωνικά μέτρα και 800 θέσεις σταθμευσης, πλέον αυτό το κτίριο ενοικιάζεται από την ίδια εταιρεία για 140.000 ευρώ.\nΣχετικά με τη σύλληψη του πατέρα του, Μπάμπη Βωβού δήλωσε ότι κακώς οδηγήθηκε στη δικαιοσύνη, λέγοντας πως η ύστατη προσπάθεια για τη σωτηρία τόσο της εταιρείας όσο και των εργαζομένων είναι το άρθρο 99.


Ανακοινωθέν του Πατριαρχείου Αντιοχείας για την Αγία Σύνοδο! - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Ανακοινωθέν του Πατριαρχείου Αντιοχείας για την Αγία Σύνοδο!\nΣτο πλαίσιο της εβδόμης έκτακτης συνεδριάσεως, η οποία παραμένει ανοιχτή από τις 25 Μαΐου ε.έ., συνήλθε σήμερα, Δευτέρα, 6 Ιουνίου 2014, η Αγία και Ιερά Σύνοδος του Πατριαρχείου Αντιοχείας, υπό την προεδρία της Αυτού Θειοτάτης Μακαριότητος του Πατριάρχου Αντιοχείας κ. Ιωάννου Ι΄, με συμμετοχή των Σεβασμιωτάτων Αρχιερέων…\nγια να ασχοληθεί με και να εξετάσει τις πρόσφατες θέσεις των Ορθοδόξων Αυτοκεφάλων Εκκλησιών περί της Αγίας και Μεγάλης Συνόδου της Ορθοδόξου Εκκλησίας (εφ’ εξής: «Μεγάλη Σύνοδος») και τα θέματα της ημερησίας διατάξεως, με σκοπό να διαμορφώσει την τελική αρμόζουσα θέση της Αντιοχείας επί της Μεγάλης Συνόδου, λαμβάνοντας υπόψη της το Ανακοινωθέν της Αρχιγραμματείας της Αγίας και Ιεράς Συνόδου του Οικουμενικού Πατριαρχείου, της από 31ης Μαΐου 2016, το οποίο προβλέπει «τὴν σύστασιν, ἀμέσως μετὰ τὴν Ἁγίαν καὶ Μεγάλην Σύνοδον, Ἐπιτροπῆς ἐξ ἀντιπροσώπων ἀμφοτέρων τῶν ἐνδιαφερομένων Ἐκκλησιῶν [τῆς Ἀντιοχείας καὶ τῶν Ἱεροσολύμων], ὑπὸ τὴν συντονιστικὴν εὐθύνην τοῦ Οἰκουμενικοῦ Πατριαρχείου», με αντικείμενο την προσπάθεια επίλυσης της εισπηδήσεως του Πατριαρχείου Ιεροσολύμων στην κανονική εκκλησιαστική δικαιοδοσία της Αντιόχειας στο Κατάρ.


Στέλνουν τα ΜΑΤ πίσω, μετά τη λαϊκή οργή για το όργιο καταστολής | Η Εφημερίδα των Συντακτών\n27.02.2020, 10:10 Ενημερώθηκε στις: 27.02.2020, 14:46\nΜηχανή διαδηλωτή μετά από... σέρβις των ΜΑΤ\n«Η δεύτερη μεγάλη νίκη του λεαβιακού λαού, μετά τη χθεσινή αποχώρησή τους από Διαβολόρεμα και Καράβα, είναι γεγονός», τονίζει σε ανάρτησή του στο Facebook, βουλευτής ΣΥΡΙΖΑ Γιάννης Μπουρνούς. «Η κυβέρνηση της ΝΔ διέταξε τη "θεαματική" απόβαση και ισοπέδωση των Λέσβιων. Πόνταρε στην στρατιωτικοποίηση της αστυνομίας, ξεχνώντας ότι οι ντόπιοι ξέρουν σπιθαμή προς σπιθαμή τα χώματα που τους μεγάλωσαν. Προσέκρουσε λοιπόν σε ένα αδιάσπαστο ανθρώπινο τείχος», σημειώνει μεταξύ άλλων.\n► Διαβάστε τη live κάλυψη της χθεσινής ημέρας ΕΔΩ\nΧαρίτσης: Θετικό βήμα η σταδιακή αποχώρηση των αστυνομικών\n«Η απουσία σχεδίου και πολιτικής βούλησης στο προσφυγικό οδηγεί την κυβέρνηση Μητσοτάκη σε επίδειξη πυγμής και αυταρχισμού» δήλωσε σήμερα ο Αλέξης Χαρίτσης.\nΜιλώντας στον «Real Fm 97.8», ο εκπρόσωπος Τύπου του ΣΥΡΙΖΑ επέκρινε την κυβέρνηση ότι έχει την «αποκλειστική ευθύνη για το απίστευτο χάος και την πρωτοφανή έκρηξη αυταρχικότητας» στα νησιά και κατήγγειλε τις «μονομερείς ενέργειες επίδειξης πυγμής και αυταρχισμού», την «πρωτοφανή όξυνση της βίας» και τη λειτουργία των ΜΑΤ ως «στρατού κατοχής».\nΌπως είπε, «η κυβέρνηση δε διαθέτει την πολιτική βούληση για την επίλυση του ζητήματος, γιατί δεν επιθυμεί να συγκρουστεί με τα στελέχη της αυτοδιοίκησης που η ίδια στήριξε προεκλογικά».\nΩστόσο, ο κ. Χαρίτσης χαρακτήρισε ως «θετικό βήμα» τη σταδιακή αποχώρηση των αστυνομικών δυνάμεων από τη Λέσβο, υποστηρίζοντας πως «ο ΣΥΡΙΖΑ δεν κάνει ισοπεδωτική αντιπολίτευση και θα βάλει πλάτη στο προσφυγικό», αλλά με δύο κρίσιμες προϋποθέσεις: «Την άμεση ανάκληση της Πράξης Νομοθετικού Περιεχομένου για τις επιτάξεις ακινήτων και εκτάσεων στα νησιά, η οποία συνιστά πράξη θεσμικού αυταρχισμού, και την άμεση διακοπή της δημιουργίας κλειστών κέντρων-φυλακών».\nΥποστήριξε ότι «άμεσα πρέπει να βρεθεί λύση» και υπενθύμισε ότι με πρωτοβουλία του ΣΥΡΙΖΑ, οι τομεάρχες του κόμματος επισκέφθηκαν προ ημερών τους αρμόδιους υπουργούς και κατέθεσαν προτάσεις, που όμως «δεν εισακούστηκαν». «Ο ΣΥΡΙΖΑ το έχει πει εξαρχής: το προσφυγικό είναι θέμα γεωπολιτικών διαστάσεων. Δεν αντιμετωπίζεται με μαγικές λύσεις, ούτε με τον μικροκομματικό τακτικισμό της ΝΔ, αλλά με αίσθημα ευθύνης και συναίσθηση της δυσκολίας του», σημείωσε.\nΣε σχετική ανακοίνωση που έδωσε στη δημοσιότητα ο Αντιδήμαρχος Παναγιώτης Τσακύρης υπογραμμίζει μεταξύ άλλων τα παρακάτω: «ανακοινώνω πως φέτος ματαιώνονται οι εορταστικές εκδηλώσεις των Αποκριών ως δείγμα τιμής και σεβασμού στον αγώνα των ανθρώπων που μας ανέδειξαν. Προσκαλώ όλες τις δημοτικές ενότητες και πολιτιστικούς συλλόγους του Δήμου Μυτιλήνης να πράξουν το ίδιο για τις εκδηλώσεις τους μέχρι και την Καθαρά Δευτέρα. Πονώ πάρα πολύ για αυτή την απόφαση, γιατί έχουμε μοχθήσει. Όπως θα στενοχωρηθεί και πολύς κόσμος που το περίμενε. Όμως βιώνουμε πρωτόγνωρες καταστάσεις και πρέπει να κάνουμε κινήσεις και επιλογές που ενώνουν και δεν διχάζουν.


24 ΩΡΕΣ: Το μεγαλείο της ευγενούς άμιλλας\nΣτις 2 Δεκεμβρίου 2012, ο Βάσκος αθλητής Ιβάν Φερναντέζ Ανάγια συμμετείχε σε έναν αγώνα ανώμαλου δρόμου στην Μπουρλάντα, στο Ναβάρρε.\nΒρισκόταν στη δεύτερη θέση, σε αρκετά μεγάλη απόσταση από τον προπορευόμενο Αμπέλ Μουτάι, ο οποίος είχε κερδίσει το χάλκινο μετάλλιο στο αγώνισμα των 3000 μέτρων στήπλ, στους Ολυμπιακούς Αγώνες του Λονδίνου, το καλοκαίρι του 2012.\nΜπαίνοντας στην τελική ευθεία, ο Βάσκος αθλητής είδε τον Κενυάτη δρομέα – σίγουρο νικητή της κούρσας – να χάνει την αίσθηση του χώρου και να σταματά να τρέχει μόλις 10 μέτρα πριν από το νήμα, νομίζοντας ότι είχε περάσει τη γραμμή τερματισμού!\nΟ Φερναντέζ Ανάγια τον έφτασε και, αντί να τον προσπεράσει και να τερματίσει εκείνος πρώτος, σταμάτησε να τρέχει και με διάφορα νοήματα κατηύθυνε τον Μουτάι προς την γραμμή, βοηθώντας τον να τερματίσει πρώτος.\nΤο συγκεκριμένο θέμα ανέδειξε με δημοσίευμά της η Ισπανική εφημερίδα El pais.


Φαρμακείο… ξέχασε να διανυκτερεύσει! - Ειδήσεις - Νέα Κρήτη\nΤώρα διαβάζετε: Φαρμακείο… ξέχασε να διανυκτερεύσει!\nΑνανέωση 27/05/2015, 17:39


Άργος | TeacherFinder\nΈως 20 ευρώ 6932388051\n10/09/2017 5:18 πμ.\nΑναλαμβάνω την καθημερινή μελέτη και την προετοιμασία των μαθητών του Δημοτικού στα σχολικά μαθήματα της επόμενης μέρας. Τιμή προσιτή. Δεκτά και ολιγομελή γκρουπ 2-3 μαθητών. Παροχή πλούσιου διδακτικού υλικού για την καλύτερη κατανόηση της ύλης κάθε μαθήματος.\nΈως 10 ευρώ 6947876218\n15/10/2016 5:36 πμ.\n28/11/2018 6:27 πμ.\nΦιλόλογος με ειδίκευση στην Κλασική φιλολογία, παραδίδει ιδιαίτερα μαθήματα σε μαθητές Γυμνασίου και Λυκείου και αναλαμβάνει υπεύθυνα την προετοιμασία υποψηφίων για τις πανελλαδικές εξετάσεις. Παρέχεται πλούσιο υποστηρικτικό υλικό δωρεάν. Δεκτά και ολιγομελή γκρουπ 2-3 μαθητών. Τιμές προσιτές και συζητήσιμες.\nΈως 10 ευρώ 6982358156\nΆργος , Ναύπλιο\n10/11/2018 6:23 πμ.\nΦυσικός, πτυχιούχος του Πανεπιστημίου Αθηνών παραδίδει ιδιαίτερα μαθήματα Φυσικής, Χημείας και Μαθηματικών σε μαθητές Γυμνασίου και Λυκείου (Γενικού και ΕΠΑΛ) στο Άργος, στο Ναύπλιο και στα γύρω κοντινά χωριά. Επίσης παρέχεται η δυνατότητα διδασκαλίας σε ομάδες 2-3 ατόμων.\nΈως 15 ευρώ 6932642922\n20/09/2016 8:08 πμ.\nΑπόφοιτος τμήματος Βιολογίας, κάτοχος μεταπτυχιακού διπλώματος με εμπειρία και μεταδοτικότητα παραδίδει ιδιαίτερα μαθήματα Βιολογίας σε μαθητές Γυμνασίου και Λυκείου. Δεκτά και γκρουπ 2-3 ατόμων. Τιμές προσιτές. Σκοπός η ανάδειξη των μονοπατιών που οδηγούν στην αβίαστη και βιωματική κατάκτηση της γνώσης και όχι τη στείρα παροχή γνώσεων ή την άγονη αποστήθιση.\nΈως 15 ευρώ 6942869922\nΆργος , Ναύπλιο , Κιβέρι , Τολό\n30/09/2013 8:27 πμ.\nΠαραδίδονται ιδιαίτερα μαθήματα μαθηματικών σε μαθητές όλων των τάξεων και των επιπέδων, καθώς και μαθήματα ειδικοτήτων ΕΠΑΛ, ΤΕΕ και Ενιαίου Λυκείου (Αρχιτεκτονική Δικτύων, Δομημένος Προγραμματισμός, Ανάπτυξη Εφαρμογών). Μεγάλη μεταδοτικότητα, σωστή επικοινωνία, επαγγελματισμός και βάσεις για άριστα αποτελέσματα. Μαθήματα και σε άτομα με μαθησιακές δυσκολίες. Το πρώτο μάθημα δωρεάν.\nΈως 15 ευρώ 6947375742\nΙδιαίτερα Μαθήματα Υπολογιστών ECDL\nΤρίπολη , Κόρινθος , Άργος\n01/08/2011 6:18 πμ.\nΠαραδίδονται ιδιαίτερα μαθήματα υπολογιστών από 6 ευρώ ανά ώρα διδασκαλίας. Υπεύθυνη προετοιμασία για ECDL (Core, Expert, Image). Τα μαθήματα απευθύνονται σε όλες τις ηλικίες (παιδιά και ενήλικες). Παρέχεται εκπαιδευτικό υλικό δωρεάν. Σκοπός η ανάδειξη των μονοπατιών που οδηγούν στην αβίαστη και βιωματική κατάκτηση της γνώσης και όχι τη στείρα παροχή γνώσεων ή την άγονη αποστήθιση.\nΈως 10 ευρώ 6945916927\nΜαθήματα Οικονομίας και Διοίκησης\n05/08/2013 8:41 πμ.\nΠαραδίδονται ιδιαίτερα μαθήματα του τομέα Οικονομίας και Διοίκησης σε μαθητές Γενικού Λυκείου (ΑΟΘ και ΑΟΔΕ) και σε μαθητές ΕΠΑΛ και ΕΠΑΣ (Λογιστική και Οικονομία). Υπεύθυνη και σωστή προετοιμασία για τις πανελλαδικές εξετάσεις. Λογικές τιμές. Ιδιαίτερη βαρύτητα δίνεται στην σωστή και ολοκληρωμένη επικοινωνία με τον διδασκόμενο, με στόχο τη δημιουργία ευχάριστου μαθησιακού κλίματος αλλά και την κατάκτηση της γνώσης.\nΈως 15 ευρώ 6985933422\n15/03/2017 8:49 πμ.\nΦιλόλογος με διδακτική εμπειρία, μετεκπαιδευθείς στο εξωτερικό (MA, University of Bonn), παραδίδει ιδιαίτερα μαθήματα σε μαθητές Δημοτικού, Γυμνασίου και Λυκείου (με φυσική παρουσία ή μέσω skype). Μεθοδικά και υπεύθυνα, με στόχο στην εγκύκλια κατάρτιση και ανθρωπιστική παιδεία του μαθητή, παρέχονται τα απαραίτητα εφόδια προς επίτευξη των στόχων του και ολοκλήρωση της προσωπικότητάς του. Κατά την διάρκεια των μαθημάτων, παρέχονται σημειώσεις και ασκήσεις δωρεάν.\nΈως 10 ευρώ 6972328596\n14/11/2013 2:55 μμ.\nΚαθηγητής φυσικής με μεταπτυχιακές σπουδές και φροντιστηριακή εμπειρία, παραδίδει ιδιαίτερα μαθήματα φυσικής, μαθηματικών και χημείας σε μαθητές γυμνασίου, λυκείου. Δυνατότητα δημιουργίας γκρουπ. Εμπειρία, αποτελεσματικότητα, προετοιμασία για εξετάσεις. Τιμές προσιτές.\nΈως 15 ευρώ 6983469711\n23/09/2012 9:25 μμ.\nΜαθηματικός με μεταπτυχιακό τίτλο παραδίδει ιδιαίτερα μαθήματα μαθηματικών σε μαθητές δημοτικού, γυμνασίου, λυκείου. Τιμές Προσιτές. Το πρόγραμμα διδασκαλίας των μαθημάτων συντάσσεται σε συνεργασία με τον κάθε διδασκόμενο, σε ωράρια που ο ίδιος θεωρεί αποδοτικά και ανανεώνεται ή αναπροσαρμόζεται όταν αυτό χρειάζεται.\nΈως 10 ευρώ 6947948307


ΑΘΛΟΜΕΤΡΟ: Αιγάλεω: Απαγορεύεται να κερδίσουμε εκτός έδρας;\nΑιγάλεω: Απαγορεύεται να κερδίσουμε εκτός έδρας;\nΣε ανακοίνωση διαμαρτυρίας προς κάθε αρμόδιο φορέα προέβη η διοίκηση του Ερασιτέχνη Αιγάλεω Α.Ο., με αφορμή τη διαιτησία στον πρόσφατο αγώνα με τη ΜΕΝΤ στη Θεσσαλονίκη. Παραθέτουμε το πλήρες κείμενο:\nΗ Διοίκηση του Συλλόγου θέλει να συγχαρεί τους προπονητές και αθλητές της ομάδος μπάσκετ, για την συγκλονιστική προσπάθεια που κατέβαλαν στον αγώνα ΜΕΝΤ – ΑΙΓΑΛΕΩ, τους θεωρούμε ηθικούς νικητές.\nΘέλουμε δε, να ευχαριστήσουμε το φίλο σωματείο της ΜΕΝΤ για την άψογη φιλοξενία που μας παρείχαν. Δεν μπορούμε όμως να πούμε το ίδιο και για τους διαιτητές, που για πολλοστή φορά σε αγώνα της ομάδος μας στην Θεσσαλονίκη η διαιτησία ήταν ΑΠΑΡΑΔΕΚΤΗ.\nΔυστυχώς κάποιοι δεν σέβονται τον ιδρώτα των αθλητών μας, τα λάθη κατά της ομάδος μας είναι συνεχή και επαναλαμβανόμενα. Ρωτάμε, απαγορεύεται το ΑΙΓΑΛΕΩ να κάνει εκτός έδρας νίκη; Απαγορεύεται το ΑΙΓΑΛΕΩ να νικήσει στη Θεσσαλονίκη;\nΤέρμα τα κακόγουστα αστεία με την ομάδα μας, το ΑΙΓΑΛΕΩ απαιτεί το σεβασμό που του αρμόζει και δεν πρόκειται να μείνουμε με σταυρωμένα τα χέρια.\nΚαλούμε τους φιλάθλους της ομάδος μας την Κυριακή 17/04/2011 στις 17:00 στον κρίσιμο αγώνα με το ΣΤΡΑΤΩΝΙ, να δώσουν βροντερό παρόν, με κόσμιο τρόπο και να συμπαρασταθούν στην ομάδα μας που καταβάλλει κάθε προσπάθεια για την παραμονή στην Β’ Εθνική."\nΑναρτήθηκε από αΝώ δυΝος στις 9:53 π.μ.\nΕτικέτες Αιγάλεω Α.Ο., Ανακοινώσεις, Β' Εθνική μπάσκετ ανδρών, Σπορ


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Γ. Χουλιάρας: Πολύ νωρίς για να πούμε εάν ο σεισμός στην Ιταλία ήταν ο κύριος σεισμός\nΓ. Χουλιάρας: Πολύ νωρίς για να πούμε εάν ο σεισμός στην Ιταλία ήταν ο κύριος σεισμός\n«Είναι νωρίς ακόμη να πούμε ότι ήταν ο κύριος σεισμός» δήλωσε ο διευθυντής ερευνών του Γεωδυναμικού Ινστιτούτου Γεράσιμος Χουλιάρας σχετικά με τον ισχυρό σεισμό που σημειώθηκε τα ξημερώματα στην Ιταλία. «Η Ιταλία συνηθίζει να δίνει τέτοιους ισχυρούς προσεισμούς», ανέφερε ο κ. Χουλιάρας. Επισήμανε ακόμα ότι τον σεισμό των 6,2 Ρίχτερ ακολούθησαν μία ώρα αργότερα δυο ισχυροί μετασεισμοί 5,5 και 5,1 Ρίχτερ.


ΤΟ ΨΑΡΕΜΑ ΚΑΙ ΤΑ ΜΥΣΤΙΚΑ ΤΟΥ • Προβολή θέματος - Το Καινουργιο ειδος Ψαριου Στην Μεσογιο.....\nΤο Καινουργιο ειδος Ψαριου Στην Μεσογιο.....\nRe: Το Καινουργιο ειδος Ψαριου Στην Μεσογιο.....\nαπό Nikolas Nklou » Τετ Φεβ 20, 2013 11:43 am\nSorkomanis έγραψε: Γιατι εν ερκετε κανενα giant trevally ποδα στα νερα μας...\nφιλε μου αποτι φενετε εισαι λιο πισω που τα νερα μας ηρταν.....απλα ακομα να μεγαλωσουν στα μεγεθη που θελουμε ....\nεν λαλω τιποτε αλλο\nαπό belluga » Τετ Φεβ 20, 2013 11:57 am\nNικολα αν μιλας για κατι φωτος που εβαλαν παλια στο φεισμπουκ ηταν fake τζινες!\nαπό Nikolas Nklou » Τετ Φεβ 20, 2013 12:06 pm\nbelluga έγραψε: Nικολα αν μιλας για κατι φωτος που εβαλαν παλια στο φεισμπουκ ηταν fake τζινες!\nno ξαερφε no....ειδα που κοντα\nαπό Sorkomanis » Τετ Φεβ 20, 2013 12:29 pm\nπε μας λλιες λεπτομεριες παραπανο ρε φιλε μεν μας αφινεις σε αγωνια...\nαπό AggelosLRK » Τετ Φεβ 20, 2013 3:33 pm\nειναι νωρις ακομα.. και δεν ειναι ακομα σιγουρο αν ειναι τα Giant trevally η κατι αλλο παρεμφερες διοτι το κοπαδι ηταν τεραστιο και μαλλον περαστικο απο τα νερα μας\nαπό Nikolas Nklou » Τετ Φεβ 20, 2013 5:18 pm\nAggelosLRK έγραψε: ειναι νωρις ακομα.. και δεν ειναι ακομα σιγουρο αν ειναι τα Giant trevally η κατι αλλο παρεμφερες διοτι το κοπαδι ηταν τεραστιο και μαλλον περαστικο απο τα νερα μας\nΟχι Αγγελε δυστηχως δεν ειναι GT αλλα DT(diamond trevally).....γινονται το πολυ μεχρι τα 25 κιλα...πολλα σπανια ομως..... δεν νομιζω να ηταν περαστικο... ετσι λεν οι πηγες μου μακαρι να μεινουν ομως!\nαπό marios » Δευτ Φεβ 25, 2013 7:15 am\nadmin έγραψε: Επειδή τούτο το είδος τρώετε αν υπάρχει περίπτωση να εξαπλωθείσ την Κύπρο!!!!!!!!!!!!!!!!\nόταν δεις ποσα τα πουλούν στα pet shop δεν θα θέλεις να το φας\nαπό marios0 » Δευτ Φεβ 25, 2013 10:36 pm\nτο συγκεκριμένο ψάρι εν τζίνο που πουλιέται στα pet shop για γυάλες αλμυρού νερού αν ξέρει κανένας?\nαν εν τζίνο κοπελια εμακαμε την μάτση\nαπό belluga » Τρί Φεβ 26, 2013 4:59 am\nmarios0 έγραψε: το συγκεκριμένο ψάρι εν τζίνο που πουλιέται στα pet shop για γυάλες αλμυρού νερού αν ξέρει κανένας?\nΕν τζινο αλλα αν γεμωσει ο τοπος εν θα μεινει η τιμη του τζιπανο που το πουλουν τωρα!\nεπισεις εν εχει πολους που βαλουν ετσι ψαρι μες το ενυδριο τους για το λογο οτι εν πολλα επιθετικο!\nαπό LEONIDAS » Τρί Φεβ 26, 2013 6:09 am\nA fish called Wanda.......!!!\nαπό Giorkos » Τρί Φεβ 26, 2013 10:08 am\nmarios έγραψε: όταν δεις ποσα τα πουλούν στα pet shop δεν θα θέλεις να το φας\nεγώ γύλο ('Κυπριακό' τζιόλα, όι καμιά σπάνια ράτσα) είδα για πούλημα στην Αγγλία και εθέλαν κάπου 35 λίρες αν θυμούμε καλά !!!!\nαπό marios » Παρ Μαρ 08, 2013 1:57 pm\nπολλές φορες ανεβαίνουν οι τιμές στα ψαρια που δεν υπάρχουν ελεγχόμενες εκτροφές από ανθρώπους... και ένα ψάρι ""στρωμένο"" δηλαδή αιχμαλωτίστηκε και προσαρμόστηκε σε ενυδρείο μπορεί να ανεβεί αρκετά η τιμή του!\nαπό largemouth » Παρ Μαρ 08, 2013 4:35 pm\nΟπως τα σγαρτιλλια μια φαση


Υπόθεση βιτριόλι: Συνεχίζεται η δίκη με τις αγορεύσεις των δικηγόρων\nΗ Ιωάννα Παλιοσπύρου έφθασε το πρωί στο Μικτό Ορκωτό Δικαστήριο. Απούσα η κατηγορούμενη.\n09:29, 26 Οκτωβρίου 21\nΞεκίνησε η αντίστροφη μέτρηση για την έκδοση απόφασης στην υπόθεση της άγριας επίθεσης με βιτριόλι σε βάρος της Ιωάννας Παλιοσπύρου από την 36χρονη κατηγορούμενη Έφη Κακαράντζουλα. Η δίκη συνεχίζεται και σήμερα και από το πρωί στο Μικρτό Ορκωτό Δικαστήριο έφθασε η Ιωάννα παλιοσπύρου συνοδευόμενη από τους δικηγόρους της. Η κατηγορούμενη, Έφη Κακαράντζουλα αποφάσισε να μην βρεθεί στο δικαστήριο και να παραμέινει στο κελί της, όπου και θα ενημερωθεί για την ποινή της.\nΌπως αναφέρει το Πρώτο Θέμα, η διαδικασία αναμένεται να συνεχιστεί σήμετα με τις αγορεύσεις των συνηγόρων πολιτικής αγωγής και υπεράσπισης, οι οποίες είχαν ήδη ξεκινήσει κατά τη προηγούμενη συνεδρίαση του δικαστηρίου. Όταν πλέον ολοκληρωθούν οι αγορεύσεις των συνηγόρων και των δυο πλευρών, το δικαστήριο θα είναι έτοιμο να εκδώσει την απόφασή του. Δεν αποκλείεται, ωστόσο, να χρειαστούν ακόμη και δυο συνεδριάσεις μέχρι να πέσει η αυλαία της πολύκροτης αυτής δίκης και η 36χρονη να ακούσει την απόφαση δικαστών και ενόρκων αρχικά επί της ενοχής της και εν συνεχεία επί της ποινής που θα της επιβληθεί, δεδομένου ότι η ίδια έχει ομολογήσει το έγκλημά της.\nΑγορεύοντας στην προηγούμενη συνεδρίαση του δικαστηρίου ο εκ των δικηγόρων της πολιτικής αγωγής Απόστολος Λύτρας, απευθυνόμενους στους ενόρκους, είπε: «Η κατηγορούμενη ήθελε να βλέπει την Ιωάννα να πεθαίνει λιώνοντας». Όταν μάλιστα ξεκίνησε την αγόρευσή του ο Απόστρολος Λύτρας, η 36χρονη κατηγορούμενη ζήτησε να αποχωρήσει από τη δικαστική αίθουσα\nΤέλος, είχε προηγηθεί στο δικαστήριο η αγόρευση του εισαγγελέα της έδρας Χαρ. Μαστραντωνάκη, ο οποίος είχε ζητήσει από δικαστές και ενόρκους να κηρύξουν ένοχη την κατηγορουμένη για απόπειρα ανθρωποκτονίας σε βάρος της Ιωάννας και όχι για βαριά σκοπούμενη σωματική βλάβη.


iSquare: Από σήμερα σε Ελλάδα και Κύπρο η εμπορική διάθεση των iPhone 13 Pro, iPhone 13 και Apple Watch Series 7\nΤα νέα iPhone 13 Pro Max και iPhone 13 Pro φέρνουν τη μεγαλύτερη αναβάθμιση σε σύστημα καμερών που έγινε ποτέ\n15 Οκτωβρίου, 2021 11:00 πμ\nOι κινεζικές εξαγωγές αυξήθηκαν 28,1% τον Σεπτέμβριο σε σχέση με το προηγούμενο έτος, έναντι της αύξησης 25,6% τον Αύγουστο. Αυξητικά κινήθηκαν και οι εισαγωγές που ενισχύθηκαν κατά 17,6%\n13 Οκτωβρίου, 2021 10:07 πμ\nE-Ferrari: Ο CEO της θρυλικής ιταλικής εταιρείας είναι «γκατζετάκιας» (pics)\nΤο όνομά του, Benedetto Vigna. Τον ξέρατε; Μάλλον ελάχιστοι από την αυτοκινητοβιομηχανία είχαν ακούσει το όνομά του. Διότι ο νέος εκλεκτός του John Elkan δεν υπήρξε ποτέ στέλεχος οιασδήποτε αυτοκινητοβιομηχανίας\n3 Οκτωβρίου, 2021 9:15 πμ\nApple, Microsoft και Alphabet: Big Tech με ρεκόρ κερδών αλλά οι αγορές… αδιάφορες (upd)\nΤι σταματά τους επενδυτές παρά τα εντυπωσιακά νούμερα που καταγράφουν οι τεχνολογικοί κολοσσοί – Πώς επιδρά η εξέλιξη της πανδημίας – Wall street: Μικρές μεταβολές και μικτά πρόσημα – Fed: Διαπιστώνει πρόοδο στην οικονομία και στέλνει έμμεσο μήνυμα για έναρξη tapering\n28 Ιουλίου, 2021 8:27 μμ


Επεμβάσεις στην καρδιά με πανσέληνο – medicalnews.gr\nΣύμφωνα με έρευνα που πραγματοποιήθηκε από τους γιατρούς του Νοσοκομείου Rhode Island στις ΗΠΑ οι επεμβάσεις – ειδικά τα έκτακτα χειρουργεία που πραγματοποιούνται για την διόρθωση της οξείας αορτικής ρήξης, μιας εξαιρετικά απειλητικής για την υγεία κατάστασης – σχετίζονται με χαμηλότερο ποσοστό θανάτων όταν πραγματοποιούνται μετά την πανσέληνο, καθώς το φεγγάρι αρχίζει και πάλι να «αδειάζει».\n«Εστιάσαμε την έρευνά μας σε ασθενείς που έχουν ρήξη αορτής και διαπιστώσαμε ότι οι πιθανότητες θανάτου μετά την επέμβαση μειώνονταν σημαντικά μετά την πανσέληνο καθώς και ότι η διάρκεια παραμονής στο νοσοκομείο μειωνόταν κατά τη διάρκεια της πανσέληνου.»\nΟι ερευνητές μελέτησαν την επίδραση των κύκλων της σελήνης και των εποχικών διακυμάνσεων σε δυο ομάδες ασθενών – μιας ομάδας ασθενών που υποβλήθηκαν σε επέμβαση διόρθωσης οξείας ρήξης της αορτής και άλλης μιας που υποβλήθηκαν είτε σε αυτή την επέμβαση, είτε σε επέμβαση στην αορτική βαλβίδα ή σε bypass ή και στα δυο.\nEπίσης μελέτησαν τη σχέση ανάμεσα στις φάσεις της σελήνης και της διάρκειας παραμονής των ασθενών στο νοσοκομείο. Παρατήρησαν ότι η νοσηλεία για τις επεμβάσεις που έγιναν κοντά στην πανσέληνο ήταν περίπου 10 μέρες συγκριτικά με εκείνες που έγιναν σε άλλες φάσεις της σελήνης και ήταν περίπου 14 μέρες.\nΑν και οι επεμβάσεις δεν είναι δυνατόν βέβαια να προγραμματιστούν με βάση τη φάση της σελήνης, οι ερευνητές επισημαίνουν ότι τα ευρήματά τους θα συμβάλλουν στην καλύτερη κατανόηση αυτών των ρυθμών και στην βελτίωση της παρεχόμενης φροντίδας στους ασθενείς.\nH έρευνα δημοσιεύθηκε στο ιατρικό περιοδικό Interactive Cardiovascular and Thoracic Surgery.\nΕπόμενο Κέντρο Υγείας ιδρύεται στη Σιάτιστα\nΠροηγούμενο «Παγίδες θανάτου» για βρέφη και παιδιά τα φουσκωτά παιχνίδια


actimon: ΩΣ ΣΚΙΑ ΑΠΟ ΕΝΑΝ ΑΛΛΟ ΚΟΣΜΟ…\nΗ μάνα μου είναι από εκείνες τις γυναίκες που είναι ζήτημα αν στα 85 χρόνια της έλειψε παραπάνω από εκατό μέρες από τον Τόπο που γεννήθηκε και τούτο για έκτακτες ανάγκες που αφορούσαν οικογενειακές υποθέσεις, της χαράς και της λύπης κυρίως. Ούτε ποτέ ταξίδεψε μακριά από το χωριό γιατί είχε όπως έλεγε, δουλειές και δεν την άφηναν να απομακρυνθεί ούτε μια μέρα από το σπίτι, τα χωράφια και το μικρό κοπάδι που φρόντιζε.\nΌλα της τα χρόνια τα πέρασε στο χωριό, εκτός από την περίοδο 1947 – 1950 που όλοι οι κάτοικοι του χωριού υποχρεώθηκαν να το εγκαταλείψουν λόγω των συγκρούσεων του εθνικού στρατού με τους αντάρτες σε ολόκληρη την ορεινή Ρούμελη. Μόνο εκείνα τα χρόνια έμειναν ακαλλιέργητα τα χωράφια και σταμάτησε πέρσι που ο θάνατος του πατέρα της μείωσε κατά πολύ τις δυνάμεις και η κυρά Κούλα δεν έχει πια τη διάθεση να ξαναπιάσει το τσαπί και να φυτέψει πατάτες και άλλα κηπευτικά στο μεγάλο μας χωράφι, στις Καριές όπως λέγεται που ήταν ίσιο και είχε και αρκετό νερό για τα ποτίσματα.\nΈτσι περιορίστηκε να φτιάχνει ένα μικρό κήπο, όσο υπολογίζει τις δυνάμεις της, κοντά στο σπίτι κι εκεί φύτεψε όλα αυτά τα οποία θεωρεί απαραίτητα για τη διατροφή, σε μικρότερη βεβαίως έκταση αλλά καμιά φορά την ακούω να νοσταλγεί το μεγάλο χωράφι γιατί όχι μόνο ήθελε να είναι το σπίτι της γεμάτο από προϊόντα αλλά και γιατί επίσης όσα απ’ αυτά περίσσευαν, πατάτες, φασόλια, άλλα λαχανικά και κυρίως καρύδια, μήλα και κάστανα προορίζονταν για το εμπόριο και τα έσοδα προορίζονταν για τις ανάγκες του σπιτιού.\nΠρόπερσι λοιπόν, λίγους μήνες μετά το θάνατο του πατέρα ζήτησε από τον γείτονα Νίκο Σαρόγλου να της οργώσει το μεγάλο χωράφι και η ίδια, όπως πάντα έκανε φύτεψε αρκετές σποριές πατάτες και κρεμμύδια. Την έβλεπα, από μακριά και όπως ήταν μαυροφορεμένη, σαν σκιά από τα περασμένα χρόνια να σηκώνει, όχι όπως παλιότερα με δύναμη τη σκεπαρνιά αλλά αδύναμα και κάπως με ασυνήθιστες κινήσεις, σαν τελετουργικές, να ανοίγει φωλιές για τις πατάτες και να τις σκεπάζει μετά με τα χέρια της.\nΚαταλάβαινα από τον τρόπο που έπιανε το χώμα πως ήταν η τελευταία φορά που θα άνοιγε τον κύκλο της καλλιέργειας στις Καριές και το φθινόπωρο θα τον έκλεινε οριστικά μιας, σκεπτόμενη ίσως πως η γενιάς της, ότι ήταν να κάνει το έκανε και με το καλύτερο!\nΕτικέτες ΚΑΛΛΙΕΡΓΙΕΣ, ΜΑΝΑ, ΜΕΓΑΛΗ ΚΑΨΗ


Θεσσαλονίκη: Γάλλος μοναχός κακοποίησε σεξουαλικά επτά παιδιά – Του τα είχε εμπιστευτεί ο ΟΗΕ να τα προστατεύει – Sierafm\nΗ Υπατη Αρμοστεία του ΟΗΕ και η ΜΚΟ ΑΡΣΙΣ του είχαν αναθέσει τη φιλοξενία ασυνόδευτων ανηλίκων – Καταδικάστηκε σε κάθειρξη 6 ετών, κατέθεσε αίτηση αναίρεσης στον Αρειο Πάγο, η οποία απορρίφθηκε.\nΑπό τις Φυλακές Γρεβενών, όπου κρατείται, ο Γάλλος μοναχός κατέθεσε αίτηση στον Άρειο Πάγο με την οποία ζητούσε να αναιρεθεί η καταδικαστική για εκείνον εφετειακή απόφαση, λόγω έλλειψης ειδικής και εμπεριστατωμένης αιτιολογίας. Το ΣΤ’ Ποινικό Τμήμα του Αρείου Πάγου απέρριψε ως αβάσιμους τους ισχυρισμούς του μοναχού περί έλλειψης αιτιολογίας κ.λπ. της εφετειακής καταδικαστικής απόφασης.


Δίωξη εναντίον Μάναφορτ | Η ΚΑΘΗΜΕΡΙΝΗ\nΟ Πολ Μάναφορτ εγκαταλείπει την κατοικία του στην Αλεξάνδρεια, στα περίχωρα της Ουάσιγκτον, για να παραδοθεί στο FBI, ύστερα από την απαγγελία εισαγγελικών κατηγοριών εναντίον του.\n31 Οκτωβρίου, 2017 31.10.2017 • 07:27\nΑντιμέτωπος με την αμερικανική Δικαιοσύνη βρίσκεται από χθες ο Πολ Μάναφορτ, για κάποιο διάστημα στενός συνεργάτης του Ντόναλντ Τραμπ. Ο 68χρονος επιχειρηματίας και ο συνεργάτης του Ρικ Γκέιτς έγιναν οι πρώτοι άνθρωποι εναντίον των οποίων απαγγέλθηκαν κατηγορίες στο πλαίσιο των ερευνών που διεξάγει ο ειδικός ανακριτής Ρόμπερτ Μιούλερ για τη θρυλούμενη ρωσική ανάμειξη στις περυσινές αμερικανικές εκλογές. Και οι δύο παραδόθηκαν χθες το πρωί στο FBI και αργότερα αναμενόταν να παρουσιαστούν σε δικαστήριο για την επίσημη απαγγελία των κατηγοριών.\nΤο κατηγορητήριο εναντίον του Μάναφορτ εκτείνεται σε 31 σελίδες και περιλαμβάνει 12 αδικήματα, μεταξύ των οποίων η συνωμοσία εναντίον των ΗΠΑ, η συνωμοσία για ξέπλυμα βρώμικου χρήματος και η μη δήλωση στις αρμόδιες κρατικές αρχές ότι ενεργούσε ως πράκτορας ξένου εντολέα.\nΗ τελευταία κατηγορία αφορά τη δραστηριότητα του Μάναφορτ ως λομπίστα του πρώην προέδρου της Ουκρανίας Βίκτορ Γιανουκόβιτς. Επιπλέον, ο μεγαλοεπιχειρηματίας κατηγορείται για ξέπλυμα άνω των 18 εκατομμυρίων δολαρίων στην Κύπρο, στις Σεϋχέλλες, στον Αγιο Βικέντιο και στις Γρεναδίνες.\nΠάντως, το κατηγορητήριο δεν περιλαμβάνει την παραμικρή αναφορά στην προεκλογική εκστρατεία Τραμπ – της οποίας ο Μάναφορτ ήταν επικεφαλής από τον Απρίλιο έως τον Αύγουστο του 2016.\nΣτο μεταξύ, έγινε χθες γνωστό ότι ο Ελληνοαμερικανός Τζορτζ Παπαδόπουλος, μέλος της ομάδας συμβούλων του Ντόναλντ Τραμπ στην προεκλογική περίοδο, ομολόγησε ότι έδωσε ψευδείς καταθέσεις σε πράκτορες του FBI γύρω από τις προσπάθειές του να φέρει σε επαφή Ρώσους αξιωματούχους με μέλη του επιτελείου Τραμπ. Μεταξύ άλλων, ο Παπαδόπουλος ισχυρίζεται ότι πανεπιστημιακός, ο οποίος διατηρεί στενούς δεσμούς με τη ρωσική κυβέρνηση, του εκμυστηρεύθηκε πως η Μόσχα διαθέτει σωρεία emails τα οποία θα μπορούσαν να «λερώσουν» τη Χίλαρι Κλίντον στην τελική ευθεία του προεκλογικού αγώνα. Ο Τζορτζ Παπαδόπουλος είναι δικηγόρος από το Σικάγο και ειδικεύεται σε ενεργειακά θέματα.\nΜε σειρά μηνυμάτων του στο Twitter, ο Ντόναλντ Τραμπ εξέφρασε τη δυσφορία του για τις συνεχιζόμενες εικασίες περί διασυνδέσεών του με τη Μόσχα και ζήτησε να διερευνηθούν οι δραστηριότητες της Χίλαρι Κλίντον και του επιτελείου της. Ο Λευκός Οίκος έχει υπονοήσει ότι η πραγματική «διασύνδεση» με το Κρεμλίνο έγινε όταν η Κλίντον ήταν υπουργός Εξωτερικών και συμφώνησε για την πώληση ουρανίου στη Ρωσία.


Μεταπτυχιακό Δίπλωμα Ειδίκευσης "Επιστήμες της Εκπαίδευσης και της Δια Βίου Μάθησης". Κατευθύνσεις: α) "Εκπαιδευτική Διοίκηση και Ηγεσία", β) "Πληροφορική και Νέες Τεχνολογίες στην Εκπαίδευση". Τμήμα Εκπαιδευτικής και Κοινωνικής Πολιτικής. Σχολή Κοινωνικών, Ανθρωπιστικών Επιστημών και Τεχνών. Πανεπιστήμιο Μακεδονίας.\nΣκοπός του προγράμματος είναι η παροχή εξειδικευμένων θεωρητικών και πρακτικών γνώσεων και η ανάπτυξη κατάλληλων δεξιοτήτων και ικανοτήτων των εκπαιδευτικών που αφορούν στα εξής αντικείμενα:\n• Οργάνωση και διοίκηση της εκπαίδευσης γενικότερα και των σχολικών μονάδων της πρωτοβάθμιας και δευτεροβάθμιας εκπαίδευσης ειδικότερα, καθώς επίσης και τη λειτουργία δημοσίων και ιδιωτικών εκπαιδευτικών οργανισμών και φορέων Διά Βίου Μάθησης και Εκπαίδευσης Ενηλίκων (π.χ. ΓΓΔβΜ, ΙΝΕΔΙΒΙΜ, ΕΟΠΠΕΠ, ΟΑΕΔ, ΚΔΒΜ, ΠΕΚ, ΙΕΚ, ΚΕΚ, ΣΔΕ κλ.π.).\n• Πληροφορική και Νέες Τεχνολογίες στην Εκπαίδευση.\nΤο Πρόγραμμα Μεταπτυχιακών Σπουδών (Π.Μ.Σ.) ιδρύθηκε και λειτουργεί με βάση τις υπ’ αριθμ. 1934/17-7-2014 υπουργικές αποφάσεις, με τις οποίες εγκρίθηκε το πρόγραμμα, και τον παρόντα Εσωτερικό Κανονισμό που εγκρίθηκε από τη Γενική Συνέλευση Ειδικής Σύνθεσης (ΓΣΕΣ) του Τμήματος στην 30/05-05--2014 Συνεδρίασή της.\nΤο Πρόγραμμα έχει ως αντικείμενο τη διάχυση σύγχρονων προσεγγίσεων της εκπαίδευσης και της δια βίου μάθησης σε θέματα εκπαιδευτικής διοίκησης και ηγεσίας, και πληροφορικής-νέων τεχνολογιών στην εκπαίδευση. Σκοπός του προγράμματος είναι η παροχή εξειδικευμένων θεωρητικών και πρακτικών γνώσεων και η ανάπτυξη κατάλληλων δεξιοτήτων και ικανοτήτων των εκπαιδευτικών στα εξής αντικείμενα:\n(α) Εκπαιδευτική Διοίκηση και Ηγεσία\n(β) Πληροφορική και Νέες Τεχνολογίες στην Εκπαίδευση.\nΤο Πρόγραμμα Μεταπτυχιακών Σπουδών «Επιστήμες της Εκπαίδευσης και της Διά Βίου Μάθησης» έχει ως αντικείμενο τη διάχυση σύγχρονων προσεγγίσεων της εκπαίδευσης και της δια βίου μάθησης σε θέματα εκπαιδευτικής διοίκησης και ηγεσίας και πληροφορικής-νέων τεχνολογιών στην εκπαίδευση. Ειδικότερα, η Κατεύθυνση "Εκπαιδευτική Διοίκηση και Ηγεσία" πρόκειται να καλύψει ένα πολύ σημαντικό κενό της υπάρχουσας ελληνικής πραγματικότητας. Έχει γίνει πλέον συνείδηση στον χώρο της εκπαίδευσης η ανάγκη επαγγελματικής αναβάθμισης των στελεχών εκπαίδευσης (Περιφερειακών Διευθυντών, Σχολικών Συμβούλων, Διευθυντών Εκπαίδευσης, Διευθυντών Σχολικών Μονάδων και λοιπών στελεχών εκπαίδευσης), αφού οι περισσότεροι από αυτούς δε διαθέτουν εξειδικευμένες και πιστοποιημένες πανεπιστημιακές σπουδές στο συγκεκριμένο αντικείμενο. Συνεπώς, το Πρόγραμμα Μεταπτυχιακών Σπουδών προσφέρει τη δυνατότητα στους ήδη υπηρετούντες εκπαιδευτικούς του δημόσιου και ιδιωτικού τομέα, αλλά και στους μελλοντικούς, να αποκτήσουν τις κατάλληλες εκείνες επιστημονικές γνώσεις, δεξιότητες και ικανότητες που αφορούν στην οργάνωση και διοίκηση της εκπαίδευσης, ώστε να μπορούν αυτοί να ανταποκρίνονται επιτυχώς στις απαιτήσεις της σύγχρονης εκπαιδευτικής ηγεσίας.\nΣυγκεκριμένα, οι απόφοιτοι του Προγράμματος Μεταπτυχιακών Σπουδών στην Κατεύθυνση "Εκπαιδευτικής Διοίκησης και Ηγεσίας" θα μπορούν να εργαστούν: (α) ως στελέχη σε γενικά δημόσια και ιδιωτικά σχολεία Πρωτοβάθμιας και Δευτεροβάθμιας Εκπαίδευσης, σε Σχολικές Μονάδες Ειδικής Αγωγής και Εκπαίδευσης, σε Ινστιτούτα Επαγγελματικής Κατάρτισης (ΙΕΚ), καθώς και σε οργανισμούς δια βίου εκπαίδευσης και κατάρτισης (π.χ. ΓΓΔΒΜ, ΙΝΕΔΙΒΙΜ, ΕΟΠΠΕΠ, ΟΑΕΔ κλπ.), στα Κέντρα Διά Βίου Μάθησης της τοπικής αυτοδιοίκησης (ΚΔΒΜ) και στα Κέντρα Επαγγελματικής Κατάρτισης (ΚΕΚ), (β) ως στελέχη των κεντρικών δημόσιων φορέων της εκπαίδευσης και Διά βίου Μάθησης, και (γ) στη διεξαγωγή εκπαιδευτικών ερευνών, στη μελέτη και εκπόνηση εκπαιδευτικών προγραμμάτων, καθώς και στην ανάπτυξη και εφαρμογή εκπαιδευτικών πολιτικών και πρακτικών που εστιάζονται στη διοίκηση της εκπαίδευσης.\nΗ κατεύθυνση της "Πληροφορικής και των Νέων Τεχνολογιών στην Εκπαίδευση" θα καλύψει τη διαπιστωμένη ανάγκη της ενσωμάτωσης των Νέων Τεχνολογιών και της Πληροφορικής σε όλο το φάσμα της Πρωτοβάθμιας και Δευτεροβάθμιας Εκπαίδευσης (αλλά και της Προσχολικής Αγωγής) – σε όλες τις εκφάνσεις της: στην τυπική και μη τυπική εκπαίδευση (όπως τα Σχολεία Δεύτερης Ευκαιρίας), στα Γενικά Λύκεια και στα Επαγγελματικά και Τεχνικά Λύκεια και γενικά σε κάθε μορφής εκπαίδευση που προηγείται της Μετα-λυκειακής, Ανώτερης και Ανώτατης Εκπαίδευσης. Όπως είναι γνωστό, η Πληροφορική και γενικότερα οι Νέες Τεχνολογίες σήμερα αποτελούν ένα ιδιαίτερο γνωστικό αντικείμενο και ένα μέσο για τη βελτίωση της διδασκαλίας και της μάθησης. Πέραν τούτου όμως, η εκπαίδευση πρέπει να λάβει υπόψη της και τις νέες κοινωνικές πρακτικές και το ιδιαίτερο πλαίσιο μέσα στο οποίο διαμορφώνονται οι κοινωνικές σχέσεις, οι οποίες αναπτύσσονται στον κυβερνοχώρο και είναι γνωστές με την ονομασία ψηφιακός γραμματισμός (digital literacy).\nΤο πρόγραμμα της Κατεύθυνσης Πληροφορικής και Νέων Τεχνολογιών στην Εκπαίδευση απευθύνεται σε εν ενεργεία και εν δυνάμει εκπαιδευτικούς, όλων των ειδικοτήτων (και όχι μόνο της Πληροφορικής), οι οποίοι θα επιθυμούσαν να αναβαθμίσουν τα επαγγελματικά τους προσόντα και να βελτιώσουν ουσιαστικά τις διδακτικές τους μεθόδους, ενσωματώνοντας σε αυτές τις νέες τεχνολογίες και εγγράφοντας τη διδακτική τους προβληματική στο πλαίσιο του ψηφιακού γραμματισμού.


Αγορά Syma X8sc καλύτερη τιμή, χαρακτηριστικά με βαθμούς και φωτογραφίες - DeviceRanks\nΑγοράστε Syma X8sc, τιμή από τα 81 € στο Ebay κατάστημα. Σύγκριση προδιαγραφών και τιμών για το μοντέλο X8sc σε 200 καταστήματα στην Κίνα και τη χώρα σας. Αυτό το drone πήρε μια βαθμολογία 8.18 από τη βαθμολογία DeviceRanks σύμφωνα με τις βασικές παραμέτρους 7: κάμερα, διαστάσεις, έλεγχος απόστασης, μπαταρία, χρόνος πτήσης, λειτουργίες και την κατάταξη του brand. Πριν από την αγορά, θα πρέπει να ελέγξετε 2 παραμέτρους - την τιμή στα καταστήματα και την αξιολόγηση του καταστήματος με τη χαμηλότερη τιμή. Η βαθμολογία των πωλητών βασίζεται σε ανατροφοδοτήσεις από τους χρήστες μας.\nΕρώτηση σχετικά με Syma X8sc\n3d αναποδογύρισμα, διατήρηση ύψους πίεσης αέρα, μπροστά/πίσω, ακέφαλη λειτουργία (headless mode), προσγείωση ενός κουμπιού, απογείωση ενός κουμπιού, πλάγια πτήση, επιβράδυνση, επιτάχυνση, στροφή αριστερά/δεξιά, πάνω/κάτω\nSyma X8scέναντι DJI Mavic\nSyma X8scέναντι MJX B2w\nSyma X8scέναντι Hubsan H501s


Τρίτη, 18 Φεβρουαρίου 2020 18:05\nΣταθερή παρέμεινε η... μετοχή του Πέδρο Μαρτίνς εντός 2020 στην κατάταξη των προπονητών από όλο τον κόσμο που δημοσιεύει στη σχετική της ενότητα η ιστοσελίδα "clubworldranking".\nΠιο συγκεκριμένα ο κόουτς του Ολυμπιακού ο οποίος ολοκλήρωσε την παρουσία του για το 2019 όντας 59ος είναι πλέον 60ος μεταξύ 1000, με την 53η να είναι η καλύτερη θέση του στην οποία βρέθηκε στις 04/11/2019.\nΝα θυμίσουμε ότι ο Πορτογάλος προπονητής ολοκλήρωσε τη σεζόν 2018-2019 στην 171η θέση και είναι πιο ψηλά στην κατάταξη από τον συμπατριώτη του Αμπέλ Φερέιρα (196ος, ΠΑΟΚ), με τον πρώην ερυθρόλευκο Bίτορ Περέιρα να είναι 15ος κοουτσάροντας τη Σανγκάη.\n008 Τετάρτη, 19 Φεβρουαρίου 2020 00:37 Σύνδεσμος σχολίου\nΌλα τα λεφτά οι φωτογραφίες του RedGoal στον προφέσορ . Το λέω συνέχεια, είναι απίθανες ...\nΠΤΕΡΕΛΑΟΣ Τρίτη, 18 Φεβρουαρίου 2020 23:01 Σύνδεσμος σχολίου\nΣκεφθήτε να είχε πάρει και πρωτάθλημα δηλαδή . Πάντως έριξα μιά ματιά στο site που αναφέρετε και ο Βαλβέρδε ( που είναι πλέον ελεύθερος ) είναι δεύτερος στην κατάταξη μετά τον Κλόπ και κάτι είδα γραμμένο κάπου , ότι ενδιαφέρεται και αυτός να δουλέψει στην Ιαπωνία . Τί ύψους συμβόλαιο νομίζετε ότι θα του έδιναν εκεί ???\nREDGOAL: Για πλάκα 10.000.000 ευρώ το χρόνο\nΑρης Χ. Τρίτη, 18 Φεβρουαρίου 2020 21:04 Σύνδεσμος σχολίου\nΟ περέιρα είναι κανονικός προπονητής!


Νίντερβαϊντμπαχ - Ξενοδοχεία\nΝίντερβαϊντμπαχ: Αναζήτηση ξενοδοχείων\nΔείτε ξενοδοχεία για Νίντερβαϊντμπαχ στο χάρτη\nΝίντερβαϊντμπαχ: Εξερευνήστε την πόλη\nΝίντερβαϊντμπαχ: Πώς είναι αυτό το μέρος;\nΝίντερβαϊντμπαχ: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Νίντερβαϊντμπαχ) θα βρείτε καταλύματα που ικανοποιούν τις ανάγκες όλων των ταξιδιωτών. Νίντερβαϊντμπαχ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Νίντερβαϊντμπαχ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Νίντερβαϊντμπαχ) είναι εδώ με την εγγύηση χαμηλότερης τιμής μας.\nΝίντερβαϊντμπαχ: Ποια είναι τα καλύτερα μέρη για τη διαμονή σας εδώ;\nΝίντερβαϊντμπαχ - Το κορυφαίο ξενοδοχείο:\nΝίντερβαϊντμπαχ: Σε αυτό το μέρος θα βρείτε καταλύματα με τιμές που ξεκινούν από 32 EUR. Διαλέξτε μία από τις 32 προσφορές μας και επωφεληθείτε από εκπτώσεις έως και 35%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Νίντερβαϊντμπαχ) και στη γύρω περιοχή:\nΝίντερβαϊντμπαχ: Τι να δείτε και να κάνετε\nΝίντερβαϊντμπαχ: Τι μπορείτε να δείτε στην περιοχή;\n• Λίμνη Aartalsee\n>Νίντερβαϊντμπαχ: Ποια είναι η καλύτερη περίοδος για να επισκεφτείτε αυτό το μέρος;